|  |  |
| --- | --- |
|   | *APSTIPRINĀTS* ar VSIA “Traumatoloģijas un ortopēdijas slimnīca”20\_\_\_. gada \_\_\_\_iepirkuma komisijas sēdes protokolu Nr.01-8.2/\_\_\_\_ |

### Atklāta konkursa

### “Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”,

identifikācijas Nr. VSIA TOS 2022/\_\_\_K

# Nolikums

Rīga, 2022. gads

***Vispārīgā informācija***

1. **Iepirkuma identifikācijas numurs ir VSIA TOS 2022/\_\_\_\_K**
2. **Iepirkuma procedūra** ir atklāts konkurss (turpmāk – konkurss), kas tiek veikts saskaņā ar Latvijas Republikas normatīvajiem aktiem publisko iepirkumu jomā un šo nolikumu (turpmāk – Nolikums).
3. **Pasūtītājs** ir: VSIA “Traumatoloģijas un ortopēdijas slimnīca” (turpmāk – Pasūtītājs), nodokļu maksātāja reģistrācijas Nr. 40003410729, adrese: Duntes 22, Rīga, LV-1005.
4. Konkursu organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2022. gada \_\_\_\_\_\_\_ rīkojumu Nr. 01-6/\_\_\_\_\_ apstiprināta iepirkuma komisija.
5. Uzsākot konkursu, iepirkuma komisijas locekļi un iepirkuma dokumentācijas sagatavotājs ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25.panta pirmās un otrās daļas izpratnē. Ja šāds apliecinājums nav parakstīts, komisijas loceklis un iepirkuma dokumentācijas sagatavotājs nedrīkst piedalīties turpmākajā komisijas darbā.
6. **Konkursa mērķis** ir nodrošināt iepirkuma procedūras atklātumu, piegādātāju brīvu konkurenci, kā arī vienlīdzīgu un taisnīgu attieksmi pret tiem, valsts un pašvaldību līdzekļu efektīvu izmantošanu, maksimāli samazinot pasūtītāja risku.
7. Par konkursa **pretendentu** var būt piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū nodrošināt pakalpojumu), kurš ir iesniedzis piedāvājumu.

***Iepirkuma priekšmets***

1. **Iepirkuma priekšmets** – ***ēdināšanas pakalpojums – gatavā ēdiena piegāde VSIA „Traumatoloģijas un ortopēdijas slimnīca” pacientiem*** (turpmāk – Pakalpojums), saskaņā ar tehnisko specifikāciju, kas pievienota konkursa Nolikuma **Pielikumā Nr. 2**.

**CPV kods**: 55520000-1 (ēdināšanas pakalpojumi).

1. Pretendentam piedāvājums jāiesniedz pilnā apjomā par visu iepirkuma priekšmetu un vienā variantā.
2. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot Nolikuma 52.4.5. punktā noteiktos vērtēšanas kritērijus.
3. **Līguma izpildes vieta ir** valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22.
4. Ar konkursa uzvarētāju Pasūtītājs slēgs iepirkuma līgumu (turpmāk tekstā – Līgums, Pielikums Nr.4) par Pakalpojuma sniegšanu 36 (trīsdesmit sešus) mēnešus vai līdz līguma summa būs pilnībā iztērēta, atkarībā no tā, kurš no šiem apstākļiem iestāsies pirmais.

***Iepirkuma procedūras nolikums, papildus informācijas pieprasīšana un sniegšana, kontaktpersonas***

1. 3.1. Nolikums, Nolikuma grozījumi un atbildes uz ieinteresēto pretendentu jautājumiem ir publiski pieejami Pasūtītāja mājas lapā <http://www.tos.lv/lv/iepirkumi> un EIS <https://www.eis.gov.lv/EKEIS/Supplier/Organizer/277>.
2. Ieinteresētais pretendents EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā pretendents.[[1]](#footnote-1)
3. Ja konkursa nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
4. Iepirkuma komisija un ieinteresētais pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma procedūras ietvaros nav saistoša.
5. Paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās kā nolikuma saņēmēji, saņem uz norādītājām e-pasta adresēm. Konkursa rīkotājs reģistrē ieinteresētos piegādātājus, kuriem ir izsniegts nolikums, vai kuri ir pieteikušies kā nolikuma saņēmēji.
6. Ja ieinteresētais piegādātājs ir laikus pieprasījis papildus informāciju, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
7. Papildu informāciju iepirkuma komisija nosūta e-pasta sūtījumā ieinteresētajam pretendentam, kurš pieprasījis papildus informāciju/uzdevis jautājumu, un vienlaikus (tajā pašā dienā) ievieto informāciju Pasūtītāja mājaslapā http://www.tos.lv/lv/iepirkumi un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā.
8. Kontaktpersona par iepirkuma dokumentāciju (turpmāk – nolikumu) – galvenā iepirkumu speciāliste Vineta Vīksna, tel. nr. 67399248, e-pasts vineta.viksna@tos.lv. Kontaktpersona par tehnisko specifikāciju – galvenā māsa Ilze Neparte, tel. nr. 67399379, e-pasts ilze.neparte@tos.lv.

***Piedāvājumu iesniegšana***

1. Piedāvājumu iesniegšana:
	1. Pretendents piedāvājumu iesniedz līdz **2022. gada \_\_\_\_\_\_\_\_\_\_ plkst.11:00**, EIS e-konkursu apakšsistēmā.
	2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
	4. Piedāvājumu atvēršana sākas tūlīt pēc piedāvājumu iesniegšanas termiņa beigām. Piedāvājumu atvēršanas sanāksme notiek VSIA “Traumatoloģijas un ortopēdijas slimnīca” Administrācijas ēkas 2.stāvā, Duntes ielā 22, Rīgā. Piedāvājumu atvēršanas sanāksme ir atklāta.
	5. Iesniegtie piedāvājumi tiks atvērti VSIA “Traumatoloģijas un ortopēdijas slimnīca” Administrācijas ēkas 2.stāvā, Duntes ielā 22, Rīgā, 2022. gada \_\_\_\_\_\_\_\_\_\_\_\_, plkst.11:00, pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
	6. Piedāvājumu atvēršanas norisi, kā arī visas nosauktās ziņas, iepirkuma komisijas sekretārs protokolē piedāvājumu atvēršanas sanāksmes protokolā.

***Prasības piedāvājuma noformēšanai un iesniegšanai***

1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
	1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
	2. elektroniski aizpildāmos dokumentus, sagatavojot ārpus EIS e-konkursu apakšsistēmas un, augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
2. Sagatavojot piedāvājumu, pretendents ievēro, ka:
	1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
	2. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
	3. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu.
	4. Ja pieteikumu nav parakstījusi persona ar pārstāvības tiesībām, piedāvājums tiek noraidīts.
3. Piedāvājums jāiesniedz latviešu valodā, tehniskā piedāvājuma dokumenti (piemēram, ražotāja izsniegta preces tehniskā dokumentācija) var tikt iesniegti citā valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. Informatīvie materiāli (piemēram, ražotāja katalogi, bukleti, brošūras) var būt angļu vai krievu valodā.
4. Ja pretendents iesniedzis kāda dokumenta kopiju, to apliecina atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 10 minūtes pēc piedāvājumu iesniegšanas termiņa beigām) jāiesniedz derīga elektroniska atslēga un parole šifrētā dokumenta atvēršanai.

***Konkursa pieteikums, atlases prasības un iesniedzamie dokumenti***

1. Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS e-konkursu apakšsistēmā pircēja profilā www.eis.gov.lv/EKEIS/Supplier/Organizer/277 šī konkursa sadaļā.
2. Lai apliecinātu savu dalību iepirkuma procedūrā, pretendentam jāiesniedz konkursa pieteikums (pielikums Nr. 1) saskaņā ar EIS e-konkursu apakšsistēmā konkursa sadaļā publicēto veidlapu **(parakstīts ar elektronisko parakstu).**
	1. Konkursa piedāvājumā jāiesniedz apliecinājums par neatkarīgi izstrādātu piedāvājumu (parakstīts ar elektronisko parakstu) (pielikums Nr. 7).
3. Pieteikumā, atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
4. Pretendents var balstīties uz citu uzņēmēju iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību Līguma izpildei.
5. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
6. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (04.09.2018. Ministru kabineta noteikumu Nr. 558 “Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt piedāvājumu.
7. **Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.**
8. Pretendentu kvalifikācijas prasības un iesniedzamie dokumenti:

| **Prasība** | **Iesniedzamais dokuments** |
| --- | --- |
| * 1. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs.
 | * + 1. Informāciju par pretendentu, kurš ir reģistrēts LV Komercreģistrā, Pasūtītājs pārbauda Uzņēmumu reģistra mājaslapā, ja pretendents nav iesniedzis komersanta reģistrācijas apliecības kopiju.
		2. Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību Līguma izpildē.
		3. Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju.
 |
| * 1. Pretendentam ir pieredze ēdināšanas pakalpojuma sniegšanā 3 pasūtītājiem pēdējo trīs gadu laikā (2019., 2020., 2021.gadā un līdz piedāvājuma iesniegšanas brīdim), kas sniegti *saskaņā ar 2012.gada 13.marta Ministru kabineta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem*”.
 | * + 1. Apliecinājums par pretendenta pieredzi, kas jāiesniedz atbilstoši Atklāta konkursa nolikumā norādītajai formai (5.pielikums).
 |
| * 1. Pretendents Pakalpojuma izpildes procesu nodrošina ar kvalificētiem speciālistiem:
1. kvalificētu šefpavāru ar attiecīgu izglītību, kuram ir pieredze ne mazāk kā gadu pēdējo trīs gadu laikā (2019., 2020., 2021.gadā un līdz piedāvājuma iesniegšanas brīdim) darbā ēdināšanas iestādē, kas sniegusi ēdināšanas pakalpojumu *saskaņā ar 2012.gada 13.marta Ministru kabineta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem*”;
2. vismaz divus kvalificētus pavārus, ar pavāra izglītību, kuriem ir pieredze ne mazāk kā gadu pēdējo trīs gadu laikā (2019., 2020., 2021.gadā un līdz piedāvājuma iesniegšanas brīdim) darbā ēdināšanas iestādē, kas sniegusi ēdināšanas pakalpojumu *saskaņā ar 2012.gada 13.marta Ministru kabineta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem*”;
3. pārtikas tehnologu, kuram ir atbilstoša izglītība, un kuram ir pieredze ne mazāk kā gadu pēdējo trīs gadu laikā (2019., 2020., 2021.gadā un līdz piedāvājuma iesniegšanas brīdim) darbā (pārtikas tehnologa amatā) ēdināšanas iestādē, kas sniegusi ēdināšanas pakalpojumu *saskaņā ar 2012.gada 13.marta Ministru kabineta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem*”.
 | * + 1. Piedāvāto speciālistu saraksts (5.pielikums).
		2. Piesaistīto speciālistu apliecinājumi par gatavību piedalīties Līguma izpildē (5.pielikums).
		3. Piesaistīto speciālistu izglītību apliecinošu dokumentu kopijas un pašrocīgi parakstīts darba pieredzes apraksts (Curriculum Vitae).
 |
| * 1. Pretendents var nodrošināt Pakalpojuma sniegšanu ar saviem darbiniekiem.
 | * + 1. Pretendenta apstiprināts apliecinājums, ka pretendents var nodrošināt Pakalpojuma sniegšanu ar saviem darbiniekiem (iekļauts 1.pielikumā).
 |
| * 1. Pretendentam ir pieejams transports, lai piegādātu gatavo ēdienu, atbilstoši sanitāri higiēnisko normu prasībām, uz Duntes ielu 22, Rīgā.
 | * + 1. Pretendents apliecina, ka nodrošinās transportu, lai piegādātu gatavo ēdienu, atbilstoši sanitāri higiēnisko normu prasībām, uz Duntes ielu 22, Rīgā (iekļauts 1.pielikumā).
 |
| * 1. Pretendenta vidējais gada finanšu (neto) apgrozījums iepriekšējos trīs gados (2019., 2020., 2021.gadā un līdz piedāvājuma iesniegšanas brīdim) ir ne mazāks kā 450 000,00 EUR. Ja pretendents ir dibināts vēlāk, tad pretendenta finanšu apgrozījumam jāatbilst augstāk minētajai prasībai attiecīgi īsākā laika periodā.

Ja piedāvājumu iesniedz piegādātāju apvienība, minētā prasība jāizpilda vismaz vienam piegādātāju apvienības dalībniekam. | * + 1. Pretendenta rakstisks aprēķins par finanšu apgrozījumu (iekļauts 1.pielikumā), klāt pievienojot pretendenta peļņas zaudējumu aprēķinu.
		2. Pretendentam, kas dibināts vēlāk, jāiesniedz peļņas zaudējumu aprēķins nostrādātajā periodā.
 |
| * 1. Pretendents normatīvajos aktos noteiktajā kārtībā ir reģistrēts atbilstošā pārtikas uzņēmumu reģistrā.
 | * + 1. LR Pārtikas un veterinārā dienesta vai līdzvērtīgas ārvalstu pārtikas uzņēmuma reģistra reģistrācijas **apliecības kopija.**
 |

***Pretendentu kvalifikācijas pārbaude un izslēgšana***

1. **Ja pretendents ir piegādātāju apvienība, pretendentam jāiesniedz:**
	1. sadarbības līgums, kuru parakstījis katra piegādātāju apvienības biedra pārstāvis ar pārstāvības tiesībām vai tā pilnvarota persona (oriģināls vai apliecināta kopija). Līgumā jānorāda galvenais dalībnieks, kas pārstāvēs piegādātāju apvienību un dalībnieku vārdā parakstīs piedāvājuma dokumentus. Līgumā jānorāda, kuras personas ir apvienojušās apvienībā un katras personas atbildības apjoms (veicamo darbu apjoms);
	2. apliecinājums, ka gadījumā, ja personu grupa (piegādātāju apvienība) tiks noteikta par konkursa uzvarētāju, piegādātāju apvienība Latvijas Republikas normatīvajos aktos noteiktā kārtībā pēc pasūtītāja pieprasījuma līdz līguma slēgšanai (bet ne ilgāk kā 10 (desmit) darba dienu laikā pēc paziņojuma par iepirkuma procedūras rezultātu nosūtīšanas dienas) reģistrēs personālsabiedrību ar pilnu atbildību katram no biedriem. Šo pieprasījumu pasūtītājs paziņo vienlaikus ar lēmumu par konkursa rezultātiem;
2. **Ja pretendents ir personālsabiedrība, pretendentam jāiesniedz:**
	1. sadarbības līgums (oriģināls vai apliecināta kopija). Līgumā jānorāda galvenais dalībnieks, kas pārstāvēs personālsabiedrību un personālsabiedrības vārdā parakstīs piedāvājuma dokumentus. Līgumā jānorāda, kuras personas ir apvienojušās personālsabiedrībā un katras personas atbildības apjoms (veicamo darbu apjoms);
3. **Pretendents var balstīties uz citu personu iespējām līguma izpildē** (lai apliecinātu profesionālo pieredzi, pretendents var balstīties uz citu personu iespējām tikai tad, ja šīs personas veiks piegādi, kuru izpildei attiecīgās spējas ir nepieciešamas). **Šādā gadījumā jāiesniedz:**
	1. šo personu apliecinājumi vai vienošanās ar pretendentu par sadarbību konkrētā līguma izpildē un / vai par nepieciešamo resursu nodošanu pretendenta rīcībā. Minētie dokumenti jāparaksta personas, uz kura iespējām pretendents balstās līguma izpildē, pārstāvim ar pārstāvības tiesībām vai tā pilnvarotai personai;
4. **Ārvalstu pretendenti:**
	1. Ārvalstu pretendentiem jāiesniedz spēkā esošs dokuments, kurā ir uzrādītas pretendenta personas ar pārstāvības tiesībām un pārstāvības apjoms.
	2. Ja ārvalstu pretendenti iesniedz dokumentus, kas ir parakstīti ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
5. **Pretendentu kvalifikācijas pārbaude:**
	1. iepirkuma komisija veic pretendentu kvalifikācijas pārbaudi.
	2. pretendents tiek izslēgts no turpmākās dalības iepirkuma procedūrā, ja iepirkuma komisija konstatē, ka:
		1. kvalifikācijas dokumenti nav iesniegti atbilstoši nolikuma 35.punkta prasībām;
		2. pretendents nav iesniedzis pieprasīto informāciju, nav sniedzis iepirkuma komisijas pieprasīto precizējošo informāciju iepirkuma komisijas noteiktajā termiņā vai sniedzis nepatiesu informāciju savas kvalifikācijas novērtēšanai;
		3. pretendents neatbilst nolikuma 35.punkta prasībām.

***Tehniskais un Finanšu piedāvājums***

1. Pretendents, iesniedzot tehnisko piedāvājumu (tehnisko piedāvājumu Pretendents apraksta brīvā formā, vadoties no Tehniskajā specifikācijā iekļautajiem punktiem), atbilstoši Elektronisko iepirkumu sistēmas e-konkursu apakšsistēmā šī iepirkuma sadaļā publicētajai veidlapai (nolikuma 3. pielikums), aizpildot attiecīgas Microsoft Word dokumenta formas šūnas, apliecina piedāvātā Pakalpojuma atbilstību Tehniskajās specifikācijās noteiktajām prasībām, apstiprina kvalitāti, garantiju un citus nosacījumus **(parakstīts ar elektronisko parakstu)**.
2. Pretendents tiek izslēgts no turpmākās dalības iepirkuma procedūrā, un tā piedāvājums netiek tālāk izvērtēts, ja komisija konstatē, ka:
	1. nav iesniegti tehniskā piedāvājuma dokumenti, vai tie neatbilst nolikuma un/vai tehniskās specifikācijas prasībām, vai iesniegtā informācija nav pietiekama, lai konstatētu atbilstību;
	2. piedāvājums nav iesniegts par pilnu iepirkuma priekšmeta apjomu un / vai ir iesniegti divi vai vairāki piedāvājuma varianti.
3. Pretendents var iesniegt tikai vienu finanšu piedāvājuma variantu, kurā jānorāda:
	1. cena, kas izteikta Latvijas naudas vienībā – eiro (EUR);
	2. galējā piedāvājuma cena (ne vairāk kā 2 cipariem aiz komata), un cenā nekādi grozījumi nav pieļaujami (iesniegta tiek pēdējā cena);
	3. piedāvātās Preces vienas vienības cena bez pievienotās vērtības nodokļa (PVN) un ar PVN.
	4. cenā jābūt iekļautām visām izmaksām, kas saistītas ar preces piegādi, visi valsts un pašvaldību noteiktie nodokļi un nodevas bez PVN. Visas cenas ir jānorāda atbilstoši EIS e-konkursu apakšsistēmā šī konkursa sadaļā publicētajai veidlapai.
	5. Iepirkuma komisija salīdzinās iesniegto piedāvājumu cenas bez PVN.

***Pretendentu izslēgšanas noteikumi un kārtība***

1. Iepirkuma komisija saskaņā ar PIL 42. panta četrpadsmito daļu, lai izvērtētu, vai pretendents nav izslēdzams no dalības iepirkuma procedūrā, veic informācijas pārbaudi attiecībā uz katru pretendentu, kuram, atbilstoši Nolikumā noteiktajām prasībām un piedāvājuma vērtēšanas kritērijam, **būtu piešķiramas līguma slēgšanas tiesības**.
2. **Atbilstoši PIL 42. panta pirmās daļas prasībām, pretendents tiek izslēgts no dalības iepirkuma procedūrā jebkurā no šādiem gadījumiem:**
	* 1. pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams iepriekšējo trīs gadu laikā no piedāvājumu iesniegšanas dienas, ir atzīta par vainīgu vai tai ir piemērots ietekmēšanas līdzeklis par jebkuru no šādiem noziedzīgiem nodarījumiem:
			1. noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos;
			2. kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana vai došana, tirgošanās ar ietekmi;
			3. krāpšana, piesavināšanās vai noziedzīgi iegūtu līdzekļu legalizēšana;
			4. terorisms, terorisma finansēšana, aicinājums uz terorismu, terorisma draudi vai personas vervēšana vai apmācīšana terora aktu veikšanai;
			5. cilvēku tirdzniecība;
			6. izvairīšanās no nodokļu vai tiem pielīdzināto maksājumu samaksas;
		2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;
		4. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25. panta pirmās vai otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar pretendentu mazāk ierobežojošiem pasākumiem;
		5. pretendentam ir konkurenci ierobežojošas priekšrocības iepirkuma procedūrā, ja tas vai ar to saistīta juridiskā persona iesaistījās iepirkuma procedūras sagatavošanā saskaņā ar PIL 18. panta ceturto daļu un šīs priekšrocības nevar novērst ar mazāk ierobežojošiem pasākumiem, un pretendents nevar pierādīt, ka tā vai ar to saistītas juridiskās personas dalība iepirkuma procedūras sagatavošanā neierobežo konkurenci;
		6. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams iepriekšējo 12 mēnešu laikā no piedāvājumu iesniegšanas dienas, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros ir pretendentu atbrīvojusi no naudas soda vai naudas sodu samazinājusi;
		7. pretendents ar kompetentas institūcijas lēmumu vai tiesas spriedumu, vai prokurora priekšrakstu par sodu, kas stājies spēkā un kļuvis neapstrīdams un nepārsūdzams:
			1. iepriekšējo trīs gadu laikā no piedāvājumu iesniegšanas dienas, ir atzīts par vainīgu pārkāpumā, kas izpaužas kā vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī;
			2. iepriekšējo 12 mēnešu laikā no piedāvājumu iesniegšanas dienas, ir atzīts par vainīgu pārkāpumā, kas izpaužas kā personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu;
		8. pretendents ir sniedzis nepatiesu informāciju, lai apliecinātu atbilstību PIL 42. panta noteikumiem vai saskaņā ar PIL noteiktajām kandidātu un pretendentu kvalifikācijas prasībām, vai nav sniedzis prasīto informāciju;
		9. uz personālsabiedrības biedru, ja pretendents ir personālsabiedrība, kā arī uz visiem piegādātāju apvienības biedriem, ja pretendents ir piegādātāju apvienība, attiecināmi Nolikuma 44. – 45. punkta nosacījumi;
		10. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst konkursa nolikumā noteiktajām prasībām, ir attiecināmi Nolikuma 44. – 45. punkta nosacījumi;
		11. pretendents ir ārzonā reģistrēta juridiskā persona vai personu apvienība;
		12. Latvijā reģistrēta pretendenta vairāk nekā 25 procentu kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība;
		13. kāds no pretendenta norādītajiem apakšuzņēmējiem vai kāda no personām, uz kuras iespējām kandidāts vai pretendents balstās, ir ārzonā reģistrēta juridiskā persona vai personu apvienība.
	1. Atbilstoši PIL 42. panta otrās daļas 1. punkta noteikumiem, pretendents tiek izslēgts no dalības iepirkuma procedūrā, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja kandidāts vai pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ Pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma.
	2. **Iepirkuma komisija iegūst nepieciešamo informāciju par Latvijā reģistrētiem vai pastāvīgi dzīvojošiem pretendentiem (personām):**
		1. par Nolikuma 44. un 45. punktā minētajiem pārkāpumiem un noziedzīgajiem nodarījumiem – no Iekšlietu ministrijas Informācijas centra (Sodu reģistra);
		2. par Nolikuma 45.1.2. punktā minētajiem faktiem – no Valsts ieņēmumu dienesta un Latvijas pašvaldībām;
		3. par Nolikuma 45.1.1. punktā minēto personu (personu, kura ir pretendenta valdes vai padomes loceklis, pārstāvēttiesīgā persona, prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli) un 9.2.3. punktā minētajiem faktiem – no Uzņēmumu reģistra;
		4. par Nolikuma 45.1.5. punktā minētajiem faktiem pretendents iesniedz apliecinājumu, ka uz to nav attiecināms šis izslēgšanas nosacījums;
		5. par Nolikuma 45.1.11.-45.1.13. punktā minētajiem gadījumiem – no Uzņēmumu reģistra.
	3. Iepirkuma komisija var pieņemt lēmumu par konkursa izbeigšanu bez rezultāta, ja nav saņemts neviens piedāvājums vai nav saņemts neviens Nolikumam atbilstošs piedāvājums.
		1. Iepirkuma komisija nepieciešamības gadījumā var pārbaudīt informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija izskaidro pretendenta iesniegto informāciju. Pretendentam ar savu sniegto skaidrojumu nav tiesības izmainīt iesniegto piedāvājumu.
	4. Iepirkuma komisija veic pretendenta izslēgšanas noteikumu pārbaudi saskaņā ar PIL 42.panta pirmās daļas 2. un 10.punktā noteikto un Starptautisko un Latvijas Republikas nacionālo sankciju likuma 11.1 panta izslēgšanas nosacījumu pārbaudi (http://sankcijas.kd.gov.lv/; https://www.sanctionsmap.eu/#/main; <https://www.treasury.gov/resource-center/sanctions/SDN-List/Pages/consolidated.aspx>).
	5. Ja, veicot pārbaudi, iepirkuma komisija konstatē PIL 42. panta pirmās daļas 2. un 10.punktā minētos izslēgšanas gadījumus, tā rīkojas atbilstoši PIL 42. panta attiecīgās daļas nosacījumiem. Ja iepirkuma komisija konstatē Starptautisko un Latvijas Republikas nacionālo sankciju likuma 11.1 panta izslēgšanas gadījumu, tā rīkojas atbilstoši Starptautisko un Latvijas Republikas nacionālo sankciju likuma 11.1 panta nosacījumiem.
	6. Ja pretendents vai personālsabiedrības biedrs, ja pretendents ir personālsabiedrība, atbilst Publisko iepirkumu likuma 42. panta pirmās daļas 1., 3., 4., 5., 6. vai 7. punktam, pretendents kopā ar pieteikumu iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

***Iepirkuma komisijas tiesības un pienākumi***

1. Iepirkuma komisija sastāv no 5 locekļiem, t. sk., komisijas priekšsēdētāja.
2. Iepirkumu komisijai ir **tiesības:**
	1. izdarīt grozījumus konkursa Nolikumā pēc paziņojuma par līgumu publicēšanas Iepirkumu uzraudzības biroja mājas lapā internetā, par to nosūtot citu paziņojumu Iepirkumu uzraudzības birojam;
	2. Ja komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents vai kompetenta institūcija izskaidro vai papildina šajos dokumentos ietverto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Ja komisija ir pieprasījusi izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši komisijas noteiktajām prasībām, komisija piedāvājumu vērtē pēc tās rīcībā esošās informācijas;
	3. pārbaudīt pretendenta sniegto ziņu patiesumu;
	4. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
	5. lemt par konkursa termiņa pagarināšanu;
	6. noteikt konkursa uzvarētāju;
	7. noraidīt visus piedāvājumus, kas neatbilst Nolikuma prasībām;
	8. labot pretendentu piedāvājumos atrastās aritmētiskās kļūdas normatīvajos aktos noteiktajā kārtībā;
	9. Komisija vērtē pretendentus un to iesniegtos piedāvājumus saskaņā ar PIL, publisko iepirkumu norisi regulējošajiem Ministru kabineta noteikumiem, Nolikumu, kā arī citiem normatīvajiem aktiem.
	10. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
	11. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
	12. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis **Eiropas vienoto iepirkuma procedūras dokumentu** (turpmāk – EVIPD) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Komisija nosaka termiņu ņemot vērā samērīguma principu un nepieciešamo informācijas apjomu, bet ne ilgāku kā 5 darba dienas.
	13. Komisija var jebkurā brīdī pārtraukt iepirkuma procedūru, ja tam ir objektīvs pamatojums.
	14. Iepirkuma komisija var pieņemt lēmumu par konkursa izbeigšanu bez rezultāta, ja nav saņemts neviens piedāvājums vai nav saņemts neviens Nolikumam atbilstošs piedāvājums.
3. Iepirkumu komisijas **pienākumi**:
	1. apstiprināt konkursa Nolikumu;
	2. 5 (piecu) kalendāro dienu laikā un ne vēlāk kā 6 (sešas) kalendārās dienas pirms piedāvājumu iesniegšanas termiņa beigām sniegt rakstiskas atbildes uz iespējamo pretendentu rakstiskiem jautājumiem par konkursa norisi;
	3. protokolēt iepirkuma komisijas sanāksmes;
	4. nodrošināt iesniegto piedāvājumu glabāšanu tā, lai līdz piedāvājumu atvēršanas brīdim neviens nevarētu piekļūt tajā ietvertajai informācijai;
	5. Laikā no piedāvājumu iesniegšanas dienas līdz to atvēršanas brīdim netiek sniegta informācija par citu piedāvājumu esamību. Piedāvājumu vērtēšanas laikā līdz rezultātu paziņošanai Komisija nesniedz informāciju par vērtēšanas procesu.
	6. saņemot pretendenta pieprasījumu, trīs darbdienu laikā pēc piedāvājumu atvēršanas sanāksmes, izsniegt pretendentam šīs sanāksmes protokolu;
	7. informēt par konkursa Nolikuma grozījumiem visus pretendentus un citas personas, kuras saņēmušas konkursa Nolikumu;
	8. izskatīt pretendentu iesniegtos piedāvājumus;
	9. pieņemt lēmumu par konkursa rezultātiem;
	10. nodrošināt, lai pēc piedāvājumu atvēršanas, tiem nevarētu piekļūt personas, kuras nav iesaistītas pretendentu atlasē, piedāvājumu atbilstības pārbaudē un piedāvājumu vērtēšanā;
	11. Iepirkuma dokumentācijas sagatavotājs (Pasūtītāja amatpersona vai darbinieks), Komisijas locekļi un eksperti nedrīkst pārstāvēt pretendenta intereses, kā arī nedrīkst būt saistīti ar pretendentu PIL 25.panta pirmās daļas izpratnē.

***Piegādātāja un pretendenta tiesības un pienākumi***

1. Piegādātāja **tiesības:**
	1. Piedalīšanās Konkursā ir pretendenta brīvas gribas izpausme. Iesniedzot savu piedāvājumu dalībai Konkursā, pretendents visā pilnībā pieņem un ir gatavs pildīt visas šajā Nolikumā noteiktās prasības. Piedāvājuma iesniegšana apliecina pretendenta piekrišanu visiem šā Nolikuma noteikumiem.
	2. pieprasīt un saņemt rakstisku informāciju par konkursa norisi;
	3. piedalīties piedāvājuma atvēršanas sanāksmē un saņemt protokolus, kas atspoguļo iepirkuma procedūras atsevišķo posmu norisi, ziņojumu, iepirkuma procedūras dokumentus, izņemot piedāvājumus;
	4. saņemt informāciju par izdarītajiem grozījumiem konkursa Nolikumā;
	5. iesniedzot piedāvājumu, pretendentam ir tiesības pieprasīt apliecinājumu tam, ka piedāvājums saņemts, ar norādi par piedāvājuma saņemšanas datumu un laiku;
	6. kā sākotnējo pierādījumu pretendenta atbilstībai nolikumā noteiktajām pretendentu kvalifikācijas prasībām, atbilstoši PIL 49. pantā noteiktajam, pretendentam ir tiesības iesniegt EVIPD. Piegādātāju apvienība iesniedz atsevišķu EVIPD par katru tās dalībnieku. EVIPD iespējams aizpildīt - <https://ec.europa.eu/growth/tools-databases/espd> vai <http://iub.gov.lv/lv/node/587>;
	7. pretendentam ir tiesības iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
	8. Ja pretendents iesniedz EVIPD, tad piedāvājumā nav jāiesniedz Nolikuma 42.1. punktā noteiktais kvalifikācijas dokuments.
	9. ne vēlāk kā 6 (sešu) kalendāro dienu laikā pirms piedāvājumu iesniegšanas termiņa beigām, pieprasīt rakstveidā no iepirkuma komisijas papildu informāciju par konkursa Nolikumu;
	10. atsaukt vai izmainīt savu piedāvājumu jebkurā konkursa procedūras brīdī līdz nolikuma 21.1. apakšpunktā noteiktajam termiņam, par to rakstiski brīdinot iepirkuma komisiju;
	11. jebkurš pretendenta paziņojums par piedāvājuma atsaukšanu vai izmaiņas pretendenta piedāvājumā tiek sagatavots, noformēts un iesniegts atbilstoši šī Nolikuma sadaļai “Prasības pretendentu piedāvājuma noformējuma un iesniegšanas kārtībai”, uz aploksnes attiecīgi skaidri un samanāmi norādot “Pretendenta piedāvājuma labojums” vai “Pretendenta piedāvājuma atsaukums”.
	12. pēc Nolikuma 21.1. punktā noteiktā termiņa beigām nevienu pretendenta kvalifikācijas apliecinājumu vai piedāvājumu labot nevar, ja vien nav izdarīti grozījumi konkursa Nolikumā un nav attiecīgi pagarināts piedāvājuma iesniegšanas termiņš.
	13. ja attiecībā uz iepirkuma priekšmetu nepieciešams ievērot komercnoslēpumu, pretendents to norāda savā piedāvājumā.
	14. Piegādātājam ir tiesības ierosināt, lai tiek rīkota ieinteresēto piegādātāju sanāksme. Pasūtītājs rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā 5 dienas pirms piedāvājumu iesniegšanas termiņa pēdējās dienas, un informāciju par sanāksmi ievieto Pasūtītāja mājaslapā internetā vismaz trīs dienas iepriekš.
	15. Ja pretendents vai juridiskā persona, kas ir saistīta ar pretendentu, konsultēja pasūtītāju vai citādi iesaistījās iepirkuma sagatavošanā, pasūtītājs nodrošina, ka attiecīgā pretendenta dalības dēļ iepirkumā netiek ierobežota konkurence, paziņojot citiem pretendentiem būtisku informāciju, kura tika sniegta, pretendentam iesaistoties iepirkuma sagatavošanā, vai kura izriet no šādas iesaistīšanās, un nosakot atbilstošu termiņu piedāvājumu iesniegšanai.
	16. Pretendentam ir tiesības iesniegt Iepirkumu uzraudzības birojam iesniegumu par komisijas darbību attiecībā uz konkursa likumību, ja tas uzskata, ka Iepirkuma komisija nav ievērojusi iepirkumu regulējošo normatīvo aktu prasības un tādējādi pārkāpusi pretendenta likumīgās tiesības un intereses.
	17. Pretendentam ir tiesības pieprasīt Pasūtītājam piedāvājumā iekļautās konfidenciālās informācijas neizpaušanu atbilstoši normatīvo aktu prasībām.
2. Piegādātāja **pienākumi**:
	1. iesniegt piedāvājumu, kas atbilst visām šā Nolikuma prasībām;
	2. segt visas izmaksas, kas saistītas ar piedāvājuma sagatavošanu un iesniegšanu;
	3. rakstveidā sniegt papildus informāciju vai paskaidrojumu par piedāvājumu, ja to pieprasa iepirkuma komisija;
	4. rakstveidā informēt komisiju pēc piedāvājuma iesniegšanas termiņa beigām līdz konkursa noslēgumam par izmaiņām pretendenta atlases dokumentos, kas saistītas ar:
		1. pretendenta saimnieciskās darbības apturēšanu vai pārtraukšanu;
		2. tiesvedības uzsākšanu par pretendenta darbības izbeigšanu, maksātnespēju vai bankrotu.

***Piedāvājumu noformējuma pārbaude, pretendentu atlase, tehnisko piedāvājumu atbilstības pārbaude un piedāvājumu vērtēšana***

1. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
2. Piedāvājumu vērtēšanu komisija veic šādos 4 (četros) posmos:
	1. **1. posms – Piedāvājumu noformējuma pārbaude**
		1. Iepirkuma komisija veic piedāvājuma noformējuma pārbaudi. Piedāvājumus, kas neatbilst piedāvājuma noformējuma prasībām, iepirkuma komisijai ir tiesības pretendentu izslēgt no turpmākas dalības nākamajā piedāvājumu vērtēšanas posmā. Pirms pretendenta izslēgšanas no turpmākās dalības iepirkuma procedūrā, komisija izvērtē pretendenta iesniegto dokumenta/u trūkuma būtiskumu un to ietekmi uz iespēju izvērtēt pretendenta atbilstību kvalifikācijas prasībām un iesniegto piedāvājumu pēc būtības.
	2. **2. posms – Pretendentu atlase**
		1. Iepirkuma komisija nosaka pretendenta iesniegto pretendentu atlases dokumentu (saskaņā ar Nolikuma nodaļu „Iesniedzamie pretendentu atlases dokumenti”) atbilstību Nolikuma norādītajām prasībām. Piedāvājumus, kas neatbilst šīm prasībām, iepirkuma komisija noraida un izslēdz no turpmākas dalības nākamajā piedāvājumu vērtēšanas posmā.
		2. Ja tikai viens pretendents atbilst visām Nolikumā vai paziņojumā par līgumu noteiktajām **pretendentu atlases prasībām**, Pasūtītājs sagatavo un ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja Pasūtītājs nevar pamatot, ka izvirzītās pretendentu atlases prasības ir objektīvas un samērīgas, tas pieņem lēmumu pārtraukt iepirkuma procedūru.
	3. **3. posms – Tehnisko piedāvājumu atbilstības pārbaude**

Iepirkuma komisija pārbauda, vai tehniskais piedāvājums atbilst Nolikuma tehniskās specifikācijas prasībām. Piedāvājumus, kas neatbilst šajā Nolikumā noteiktajām prasībām, iepirkuma komisijai izslēdz no turpmākas dalības nākamajā piedāvājumu vērtēšanas posmā.

Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā piedāvājumā iekļautā informācija.

* 1. **4. posms – Finanšu piedāvājumu vērtēšana**
		1. Iepirkumu komisija vērtē tikai tos piedāvājumus, kuri netika noraidīti 1., 2. un 3. posmā.
		2. Iepirkuma komisija veic aritmētisko kļūdu pārbaudi pretendentu piedāvājumos un rīkojas saskaņā ar PIL 41.panta devīto daļu.
		3. pretendents tiek izslēgts no turpmākās dalības iepirkuma procedūrā, un tā piedāvājums netiek tālāk izvērtēts, ja komisija konstatē, ka nav iesniegts finanšu piedāvājums vai tas neatbilst nolikuma prasībām, un / vai finanšu piedāvājums nav iesniegts par pilnu iepirkuma priekšmeta daļas apjomu un / vai ir iesniegti divi vai vairāki piedāvājuma varianti.
		4. iepirkuma komisija pārbauda, vai nav iesniegts nepamatoti lēts piedāvājums, un rīkojas saskaņā ar PIL 53.panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.
		5. Iepirkuma komisija nosaka saimnieciski visizdevīgāko piedāvājumu izmantojot šādus kritērijus:

|  |  |  |
| --- | --- | --- |
| **Kritērijs** | **Kritērija īpatsvars** | **Kritērija skaitliskā vērtība vai vērtējuma diapazons** |
| **A – viena pacienta vienas dienas ēdināšanas cena** | **45** | **0 – 45** |
| **B – produktu kvalitāte** | **35** | **0 – 35** |
| **C- piedāvātie diētas ēdienkartes risinājumi** | **20** | **0-20** |
| **Maksimālais iespējamais kopējo punktu skaits:** | **100** |  |

### Viena pacienta 1 (vienas) dienas ēdināšanas cena tiek ņemta no Pretendenta Finanšu piedāvājuma. 45 – maksimālais iegūstamais punktu skaits.

* + - 1. Produktu kvalitātes vērtēšanu iepirkuma komisija veiks un vērtēšanas punktus piešķirs pēc metodes:

B - Produktu kvalitāte - produktu, kuri atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām tiek noteikta, ņemot vērā pretendentu piedāvājumos norādīto informāciju.

Maksimālais punktu skaits (35) tiks piešķirts piedāvājumam, kurā ir vairāk produktu, kas atbilst BL[[2]](#footnote-2) vai NPKS[[3]](#footnote-3), vai LPIA[[4]](#footnote-4) prasībām.

Pārējiem piedāvājumiem punkti tiks piešķirti, ievērojot proporcionalitātes principu. Punkti tiks piešķirti pēc formulas:

B = Bver/Bmax x 35, kur

B – iegūtais punktu skaits ar precizitāti līdz 2 (diviem) cipariem aiz komata;

Bver – vērtējamais piedāvājumā norādītais un prasībām atbilstošais BL, NPKS vai LPIA produktu skaits;

Bmax – lielākais piedāvājumā norādītais un prasībām atbilstošais BL, NPKS vai LPIA produktu skaits;

35 – maksimāli iegūstamais punktu skaits.

* + - 1. Piedāvātie diētas ēdienkartes risinājumi:

|  |  |  |
| --- | --- | --- |
| **Nr.****p.k.** | **Diētas forma** | **Plānotais pacientu skaits dienā** |
| 6. | Diēta Nr.15 | 160 |
| 10. | Diēta Nr.9 | 15 |
| 14. | Īslaicīgās ķirurģijas diēta | 15 |

Iepirkuma komisija vērtēs iesniegtās diētu ēdienkartes, to atbilstību Tehniskās specifikācijas, spēkā esošo normatīvo aktu prasībām un veselīga uztura principiem (prioritāras ir Tehniskās specifikācijas prasības). Par katru konstatētu neatbilstību ēdienkartē tiks noņemts viens punkts.

C-maksimālais punktu skaits ir 20.

* + - 1. Par saimnieciski visizdevīgāko piedāvājumu tiks atzīts tā pretendenta piedāvājums, kas būs ieguvis visaugstāko kopējo vērtējumu:

A+B+C=P, kur A- vienas dienas vidējā cena, B – produktu kvalitāte, C - piedāvātie diētas ēdienkartes risinājumi, un P - iegūtais punktu skaits.

* 1. Iepirkuma komisijas lēmumi tiek pieņemti sēdes laikā balsojot. Balsstiesības ir visiem Iepirkuma komisijas locekļiem. Komisija pieņem lēmumus ar vienkāršu balsu vairākumu. Ja Iepirkuma komisijas locekļu balsis sadalās vienādi, izšķirošā ir Iepirkuma komisijas priekšsēdētāja balss.
	2. Gadījumā, ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš piedāvājis viszemāko viena pacienta vienas dienas ēdināšanas cenu EUR bez PVN kritērijā “A”.
	3. Iepirkuma komisija pēc saviem ieskatiem nepieciešamības gadījumā ir tiesīga izvēlēties citu pretendentu iesniegto piedāvājumu vērtēšanas posmu secību, lai iespējami efektīvākā un īsākā laikā izvērtētu konkursā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā Komisija ievēros Nolikumā noteikto piedāvājuma izvēles kritēriju, izvirzītās atlases prasības, tehniskās specifikācijas un PIL 2. pantā ietvertos likuma mērķus.

***Lēmuma izziņošana un līguma slēgšana***

1. **Paziņojums par lēmuma pieņemšanu:**
	1. Pasūtītājs informē visus pretendentus par pieņemto lēmumu PIL [37. pantā](https://likumi.lv/ta/id/287760-publisko-iepirkumu-likums#p37) noteiktajā kārtībā.
2. **Iepirkuma līguma slēgšana:**
	1. Ar iepirkuma uzvarētāju tiek slēgts iepirkuma līgums (Pielikums nr.4), pamatojoties uz pretendenta piedāvājumu, Nolikuma prasībām un iepirkuma līguma projektu.
	2. Konkursa uzvarētājam līgums jāparaksta 10 (desmit) darba dienu laikā no Pasūtītāja nosūtītā uzaicinājuma parakstīt līgumu izsūtīšanas dienas. Ja norādītajā termiņā uzvarētājs neparaksta līgumu, tas tiek uzskatīts par atteikumu slēgt pakalpojuma līgumu un komisija rīkojas saskaņā ar Ministru kabineta noteikumos[[5]](#footnote-5) (turpmāk – MK noteikumi) noteikto kārtību.
	3. Ja izraudzītais pretendents atsakās slēgt līgumu ar Pasūtītāju, Komisija pieņem lēmumu slēgt līgumu ar nākamo pretendentu, kura piedāvājums ir saimnieciski visizdevīgākais un atbilst visām Pasūtītāja prasībām. Pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
	4. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām (PIL 68.panta (2) daļa), ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.
	5. Iepirkuma līguma grozījumi ir pieļaujami saskaņā ar PIL 61.panta nosacījumiem.
	6. Iepirkuma līgums slēdzams saskaņā ar konkursa Nolikumam pievienotā līgumprojekta (Nolikuma 4.pielikums**)** noteikumiem, kā arī pretendenta piedāvājumā ietvertajām ziņām.
	7. **Ja pretendentam ir iebildumi vai komentāri par Nolikumu, tajā skaitā pievienotā iepirkuma līguma projekta noteikumiem, tie jāizsaka ne vēlāk kā 6 dienas pirms Piedāvājumu iesniegšanas termiņa beigām. Piedāvājumā norādītie un pēc Piedāvājumu atvēršanas iesniegtie iebildumi par līguma projekta nosacījumiem netiks ņemti vērā.**
	8. Komisija 10 darba dienu laikā pēc tam, kad noslēgts iepirkuma līgums vai pieņemts lēmums par iepirkuma procedūras izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
	9. Ne vēlāk kā 10 darbdienu laikā pēc dienas, kad stājas spēkā iepirkuma līgums vai tā grozījumi, Pasūtītājs savā pircēja profilā ievieto iepirkuma līguma tekstu, ja līgumcena ir vienāda ar Ministru kabineta noteiktajām līgumcenu robežvērtībām vai lielāka, vai iepirkuma līguma grozījumu tekstu un PIL [61. panta](https://likumi.lv/doc.php?id=287760#p61) otrajā un trešajā daļā minēto iepirkuma līguma grozījumu pamatojumu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līgums un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
3. Pasūtītājs ir tiesīgs atteikties no līguma slēgšanas vai līguma slēgšanas atsevišķās daļās, ja līgumcenas samaksai nav pieejams pietiekošs finansējums.

***Citi noteikumi***

1. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
2. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Iesniegtos piedāvājumus Pretendentam neatdod, izņemot Ministru kabineta 2017.gada 28.februāra noteikumu Nr.107 "Iepirkumu procedūru un metu konkursu norises kārtība" 14.punktā minētajā izņēmuma gadījumā.
3. Nolikums sagatavots latviešu valodā. Nolikums sastāv no Nolikuma teksta un 6 pielikumiem, kas ir šī Nolikuma neatņemamas sastāvdaļas:
	1. Pielikums Nr. 1 – Pretendenta pieteikums atklātam konkursam.
	2. Pielikums Nr. 2 – Tehniskā specifikācija.
	3. Pielikums Nr. 3 – Finanšu piedāvājuma forma.
	4. Pielikums Nr. 4 – Iepirkuma līguma projekts.
	5. Pielikums Nr. 5 – Apliecinājuma forma par pieredzi un piesaistītajiem speciālistiem.
	6. Pielikums Nr. 6 – Apliecinājuma forma par noteikumu ievērošanu ēdināšanas pakalpojuma nodrošināšanā.

**Pielikums Nr. 1**

**Atklāta konkursa**

**“Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”,**

identifikācijas Nr. VSIA TOS 2022/\_\_\_K

PIETEIKUMS Atklātam konkursam

Informācija par pretendentu:

|  |  |
| --- | --- |
| **Pretendenta nosaukums:** |  |
| **Reģ. Nr.**  |  |
| **Juridiskā un biroja adrese:** |  |
| **Pretendenta statuss** *(lūdzam norādīt, ja uzņēmums atbilst mazā vai vidējā uzņēmuma statusam)[[6]](#footnote-6)***.** |  |
| **Kontaktpersonas vārds, uzvārds, amats:** |  |
| **Kontaktpersonas tālrunis, faksa numurs, e-pasta adrese:** |  |

1. saskaņā ar Nolikumu, es, apakšā parakstījies apliecinu, ka uz *<pretendenta nosaukums>* neattiecas PIL 42. panta pirmajā daļā minētie nosacījumi;
2. *<pretendenta nosaukums>* (turpmāk – pretendents) piekrīt atklāta konkursa **„Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”** (iepirkuma identifikācijas Nr. VSIA TOS 2022/\_\_K) nolikuma noteikumiem ar visiem pielikumiem un garantē nolikuma prasību izpildi. Nolikums ir skaidrs un saprotams;
3. apliecina, ka visas par viņu un Piedāvājumu sniegtās ziņas ir patiesas;
4. pretendents apņemas sniegt pakalpojumus, nodrošinot ar saviem darbiniekiem, kā arī nodrošinot transportu, lai piegādātu gatavo ēdienu, atbilstoši sanitāri higiēnisko normu prasībām, uz Duntes ielu 22, Rīgā saskaņā ar tehnisko specifikāciju, kā arī nodrošināt visu nepieciešamo atļauju, licenču un dokumentu, kas nepieciešami Pakalpojuma sniegšanai saskaņā ar normatīvajos aktos noteikto, esamību visu pakalpojuma sniegšanas laiku;
5. apliecina, ka pretendenta kvalifikācija un tā piedāvājums atbilst Nolikumā norādītajām prasībām;
6. līguma slēgšanas tiesību piešķiršanas gadījumā, apņemas slēgt līgumu un izpildīt visus šī līguma nosacījumus.
7. finanšu apgrozījums pēdējos trīs gados (2019., 2020., 2021.gadā un līdz piedāvājuma iesniegšanas brīdim) *(nolikuma 29.6.punkts):*

|  |  |
| --- | --- |
| Gads | Komersanta finanšu apgrozījums |
| **2019** |  |
| **2020** |  |
| **2021** |  |
| **Vidējais gada finanšu apgrozījums: EUR**  |  |

1. apliecinām, ka Pakalpojuma sniegšanai izmantosim pārtikas produktus, kas atbilst Ministru kabineta 2012.gada 13.marta noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.

 ***\* DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU***

**Pielikums Nr.2**

Atklāta konkursa

**„** **Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”,**

 iepirkuma identifikācijas Nr. VSIA TOS 2022/\_\_K

**TEHNISKĀ SPECIFIKĀCIJA**

Tehniskajā specifikācijā noteiktas prasības attiecībā uz ēdināšanas pakalpojuma kvalitātes līmeni, izmantojamām metodēm un resursiem, saskaņā ar LR Ministru kabineta noteikumiem Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.

**Pacientu ēdināšanas pakalpojuma nodrošināšana**

**VISPĀRĒJĀS PRASĪBAS**

* 1. Pacientu ēdināšanas pakalpojums ietver pacientu ēdināšanas nodrošināšanu – vidēji 160 pacientiem dienā (pacientu skaits var mainīties +/- 30 pacienti dienā). Pretendentam, kuram ar iepirkuma komisijas lēmumu būs piešķirtas tiesības sniegt pacientu ēdināšanas pakalpojumus jānodrošina gatavā ēdiena nogādāšanu termo traukos līdz sadales punktam nodaļās, netīro trauku savākšanu no sadales punktiem nodaļās un to nogādāšanu uz Pakalpojuma sniedzēja ražošanas telpām mazgāšanai.
	2. Ēdināšanas pakalpojuma nodrošināšanai Pakalpojuma sniedzējs izmanto savas telpas, tehnoloģisko aprīkojumu, personālu, autotransportu, gatavā ēdiena transportēšanas tvertnes (termo traukus).
	3. Ēdināšanas pakalpojumu izpildei pakalpojuma sniedzējam jāpiesaista atbilstošas kvalifikācijas darbinieki (t.sk., uztura speciālista/dietologa un pārtikas tehnologs).
	4. Ēdiens jākomplektē atbilstoši veiktajam pasūtījumam un jāpiegādā slēgtos temperatūru uzturošos termo traukos Pasūtītāja nodaļām:1.nodaļai, 3.nodaļai, 4.nodaļai, 5.nodaļai, un Anestezioloģijas un reanimācijas nodaļai, kā arī tā nodošanu nodaļu gatavā ēdiena sadales virtuvēs Pasūtītāja darbiniekiem - bufetes kalpotājiem, kuri nodrošina ēdiena sadali pacientiem, atbilstoši sanitāri higiēniskajām prasībām ~~četras~~ trīs reizes dienā, tajā skaitā, brīvdienās un svētku dienās:
		1. brokastis no plkst. 8.30 līdz 9.00;
		2. pusdienas no plkst. 13.30 līdz 14.00;
		3. vakariņas no plkst. 18.00 līdz 19.00;
		4. otrās vakariņas (piegādes laiks ir kopā ar vakariņām).
	5. Izpildītājam jānodrošina gatavā ēdiena piegādes īsākais ceļš no pagatavošanas procesa līdz patērēšanai, saglabājot ēdiena kvalitāti atbilstoši pārtikas lietošanas un uzglabāšanas prasībām.
	6. Pretendents gatavā ēdiena piegādei izmanto droša, viegla, neplīstoša, siltumnoturīga materiāla termotraukus, kur viena termotrauka tilpums nedrīkst pārsniegt **20 (divdesmit) litrus**. Pretendenta rīcībā ir jābūt divu komplektu termotraukiem, lai nodrošinātu to maiņu veicot ikdienas gatavā ēdiena piegādi Pasūtītājam.
	7. Ēdiena piegāde veicama saskaņā ar Pasūtītāja ēdiena pieprasījuma formu (diētas formu skaits). Ēdiena pieprasījuma formas, kuras katru darba dienu paraksta Pasūtītāja atbildīgais darbinieks, tiek iesniegtas pakalpojuma sniedzējam (gatavā ēdiena piegādātājam nodaļā par katru piegādāto ēdiena reizi), un tās paraksta arī gatavā ēdiena piegādātājs.
	8. Pakalpojuma sniedzējs veicot gatavā ēdiena piegādi ēdiena pieprasījuma formā norāda katras diētas formas porcijas svaru, uzturvērtību un enerģētisko vērtību un alergēnus.
	9. Nepieciešamo diētas formas skaita pieteikšanu uz nākamo dienu veic Pasūtītāja atbildīgais darbinieks līdz plkst. 16.00.
	10. Neplānotu (vai akūtu) pacientu stacionēšanas gadījumos, Pasūtītāja atbildīgais darbinieks ne vēlāk kā divas stundas pirms kārtējās ēdienreizes telefoniski informē par to Pakalpojuma sniedzēja dispečeri, vienlaikus par to rakstveidā aizpildot pieprasījuma formu.
	11. Pacientu ēdināšana notiek pēc pakalpojuma sniedzēja sastādītas un Pasūtītājam iesniegtas 10 (desmit) dienu racionālu visu diētu formu ēdienkartes atbilstoši sezonai (rudens, ziema, pavasaris, vasara), enerģētiskajai vērtībai (kcal) un uzturvērtībai (g), un tehnoloģiskās kartes, ievērojot Latvijas Republikā spēkā esošo normatīvo aktu prasības.
	12. Pakalpojuma sniedzējs pēc Pasūtītāja pieprasījuma iesniedz ēdienkartes paraugus, kas atbilst Pasūtītāja izstrādāto diētu veidu prasībām.
	13. Pakalpojuma sniedzējs izstrādājot ēdienkartes, ievēro vietējo svaigo/svaigi saldēto augļu un dārzeņu pieejamību tirgū atbilstoši sezonai.
	14. Ēdināšanas pakalpojuma sniedzējam jānodrošina iespēja diētas variēt un pēc nepieciešamības, - sagatavot individuālas diētas.
	15. Pakalpojuma sniedzējam ir jāparedz un jānodrošina pēc atsevišķa pieprasījuma īpašs luksus klases (ar augstu garšas kvalitāti un atbilstošu noformējumu) ēdināšanas pakalpojums ar pilnvērtīgu racionālu uzturu par atsevišķu papildus samaksu (**maksas pacientiem**).
	16. Ēdienkarti, izmaiņas ēdienkartē Pakalpojuma sniedzējs saskaņo ar Pasūtītāja pilnvaroto personu desmit (10) dienas pirms tekošās ēdienkartes realizācijas, vai steidzamos gadījumos (piem., produktu aizvietošana) – dienu pirms ēdienkartes realizācijas. Katru nedēļu tiek iesniegta jauna ēdienkarte.
	17. Pasūtītājam ir tiesības nesaskaņot ēdienkarti, ja Pakalpojuma sniedzējs nav ievērojis normatīvās prasības ēdienkartes izstrādāšanā. Līdz ar to ar nesaskaņotu ēdienkarti Piegādātājs strādāt nedrīkst.
	18. Izsniedzot silto ēdienu, pakalpojuma sniedzējam ir jānodrošina ēdiena temperatūra ne mazāka kā +85°C ±5° C (pie pacienta +63°C) un zemākā temperatūra +4°C ±0.5° C aukstajiem ēdieniem.
	19. Ēdināšanas pakalpojums veicams saskaņā ar Pasūtītāja ēdiena pieprasījuma formu katrai ēdienreizei, ko iesniedz Pasūtītāja pilnvarotā persona, katras struktūrvienības virsmāsa. Pasūtītājs iesniedz pakalpojuma sniedzējam nepieciešamās diētu formas un skaitu, piesakot to pakalpojuma sniedzēja virtuvei:
		1. nākamai dienai nepieciešamo porciju skaitu līdz plkst. 16.00;
		2. korekcija brokastīm līdz tekošās dienas plkst. 7.15;
		3. korekciju pusdienām līdz tekošās dienas plkst. 12.00;
		4. korekciju vakariņām līdz tekošās dienas 15.00;
	20. Pakalpojuma uzraudzību veic VSIA “Traumatoloģijas un ortopēdijas slimnīca” galvenā māsa, kas kontrolē ēdienkaršu, tehnoloģisko karšu atbilstību izvirzītajām prasībām, ēdiena atbilstību ēdienkartei, ēdiena organoleptiskās īpašības un Pakalpojuma sniedzēja ražošanas procesus.

**PRASĪBAS ĒDIENA PAGATAVOŠANĀ**

* 1. Ēdiena pagatavošana Slimnīcas vajadzībām notiek atsevišķi no citām iestādēm un personām paredzētā ēdiena pagatavošanas.
	2. Pakalpojumu sniedzēja pienākums ir sagatavot un izsniegt pacientiem paredzēto ēdienu saskaņā ar Pasūtītāja norādīto apjomu (svara un daudzuma kontrole).
	3. Ēdienam jābūt tehnoloģiski pareizi sagatavotam un jāievēro šādi principi:
		1. ēdiena gatavošanā dod priekšroku svaigiem un sezonāliem pārtikas produktiem;
		2. **ēdiena gatavošanā izmanto pārtikas produktus, kas atbilst bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām;**
		3. ēdiens tiek svaigi pagatavots, netiek atkārtoti sildīts un ir no dabīgiem produktiem (t.i. neapstrādāti pārtikas produkti: gaļa, zivis, olas, graudaugi, augļi, dārzeņi, kartupeļi, kas nav ģenētiski modificēti, nesatur ģenētiski modificētus organismus un nesastāv no tiem);
		4. ēdiena gatavošanā izmanto apstrādātus un pārstrādātus pārtikas produktus (maize, jogurts, siers, biezpiens, gaļas produkti) un pārtikas piedevas, kas nesatur ģenētiski modificētus organismus un nesastāv no tiem un nav no tiem ražoti, kā arī nesatur aromatizētājus (izņemot vanilīnu un dabīgos aromatizētājus) un pārtikas piedevas – krāsvielas (izņemot Eiropas Parlamenta un Padomes 2008.gada 16.decembra Regulas Nr. 1333/2008 par pārtikas piedevām II pielikuma C daļā nosauktās II grupas pārtikas krāsvielas), garšas pastiprinātājus, konservantus (izņemot etiķskābi), sēra dioksīdu – sulfītus, citronskābi, pienskābi, askorbīnskābi, ābolskābi) un saldinātājus.;
		5. ēdiena pagatavošanā jāizmanto jaunās tehnoloģijas – tvaika katli, konvekcijas krāsnis, kurās gatavots ēdiens gan labi saglabā uzturvērtību, gan tiek nodrošinātas optimālas organoleptiskās īpašības (smarža, krāsa, garša, konsistence);
		6. ēdiena gatavošanai un uzglabāšanai izmanto energoefektīvas un ūdens taupīšanas iespējām atbilstošas virtuves iekārtas;
		7. trauku mazgāšanai lieto videi draudzīgus mazgāšanas līdzekļus;
		8. izmanto videi draudzīgu piegādi, lai samazinātu vides piesārņojumu ar autotransporta izplūdes gāzēm un ceļa infrastruktūras slodzi.
	4. Pakalpojuma sniedzējam, sastādot diētas formas ir jāievēro šādas prasības:
		1. jānodrošina vienas porcijas pagatavošanu ievērojot veselīga uztura principus un jānodrošina saudzējošo ēdināšanu pacientiem ar speciālajām vajadzībām;
		2. jebkurai diētai jāatbilst normālam, pilnvērtīgam uzturam, ēdienam jābūt sabalansētam, ar bagātīgu uzturvielu izvēli ar sezonas raksturu – vasaras un ziemas ēdienkarti, kas satur sezonai raksturīgos uzturā lietojamos pārtikas produktus;
		3. jāveic pastāvīgā ēdienkartē iekļauto ēdienu sortimenta maiņa, lai nodrošinātu dažādību. Sastādot ēdienkarti, nodrošina, ka ēdieni nedēļas ēdienkartē neatkārtojas (izņemot ēdienu piedevas un maizi);
		4. jānodrošina kaloriju un daudzuma atbilstība veselīgam un pietiekamam uzturam pacientu veselības uzlabošanai, atbilstoši LR Ministru kabineta noteikumiem Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.

**DIĒTU APRAKSTS**

Visām diētu formām ir jāatbilst LR Ministru Kabineta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.

**Diēta Nr. 15** (Pamata diēta)

Pilnvērtīgs uzturs bez īpašiem kulinārās apstrādes ierobežojumiem, piemērots lielai daļai pacientu.

Slimnīcas pacientu pamatdiētas ēdienkartē katru dienu iekļauj:

* pārtikas produktus, kas bagāti ar saliktajiem ogļhidrātiem (piemēram, rupjmaize vai pilngraudu maize, vārīti kartupeļi vai kartupeļu biezenis, vārīti griķi, rīsi vai citi putraimi, graudaugu pārslas);
* dārzeņus, augļus vai ogas, tai skaitā svaigā veidā (piemēram, dārzeņu salāti, dārzeņu zupa, svaigs auglis, morss);
* olbaltumvielām bagātus pārtikas produktus (piemēram, liesa gaļa, zivis (fileja), olas, biezpiens, siers, pākšaugi);
* piena vai skābpiena produktus (piemēram, piens, kefīrs, jogurts).

Gatavošanas veids – vārīšana, sautēšana, cepšana cepeškrāsnī. Ieteicams izmantot konvekcijas metodi.

Ēdienreizē paredzēto - rupjmaizi, kliju maizi, sviestu, cukuru izsniedz saskaņā ar ēdienkarti.

Jānodrošina 4 ēdienreizes (brokastis, pusdienas, vakariņas, otrās vakariņas).

Brokastīs – putras, pusdienās – zupa un otrais ēdiens.

**Diēta Nr. 10** (Sirds asinsvadu diēta)

Pacientiem ar sirds asinsvadu sistēmas saslimšanām. Samazināts vārāmā sāls daudzums. Nevēlami uz pannas, taukos cepti produkti. Nevēlamie produkti: skābēti kāposti, skābēti gurķi, buljons, trekna gaļa, pākšaugi, kausēti dzīvnieku tauki, trekni ēdieni, daudz piena tauki.

Jānodrošina 4 ēdienreizes (brokastis, pusdienas, vakariņas, otrās vakariņas).

**Diēta Nr. 9** (I Tipa Cukura diabēts)

Vidējais ieteicamais ogļhidrātu daudzums dienas laikā. Norādīts maizes vienībās (MV), iekavās „maināmās maizes vienības” – pacients pats variē, atkarībā no nepieciešamības. 1 MV atbilst 12g ogļhidrātu.

Brokastīs: 4 (+2) MV

Pusdienās: 5 (+2) MV

Vakariņās: 4 (+1) MV

Otrās vakariņās: (1 MV)

*Ieteicamie produkti:* produkti ar zemu glikēmisko indeksu - ēdienu gatavošanas procesā jāņem vērā ietekme uz glikēmisko indeksu (piem., kartupeļus gatavot cepeškrāsnī, nevis kartupeļu biezputras veidā), pilngraudu produkti, maize līdz 5 šķēlēm dienā (200g), pamatēdienreizēs jābūt ēdieniem ar saliktiem ogļhidrātiem (maize, kartupeļi, biezputras, makaronu izstrādājumi), pākšaugi – vismaz 2 reizes nedēļā. Plašs dārzeņu klāsts (vismaz 250g dienā), viens auglis dienā. Piena produkti ar zemu tauku saturu (vājpiens, vājpiena jogurts bez piedevām, paniņas, vājpiena biezpiens), zivis – vismaz 2 reizes nedēļā, liesa gaļa, priekšroka augu valsts taukiem (olīveļļa, rapšu eļļa) un produktiem ar zemu tauku saturu, holesterīna daudzumam uzturā jābūt zem 300mg diennaktī.

*Aizliegts:* Cepti ēdieni, saldi dzērieni, cukurs, medus, saldie deserti.

Ēdienreizē paredzēto - rupjmaizi, graudu vai kliju maizi, sviestu - izsniedz saskaņā ar ēdienkarti.

Jānodrošina 5 ēdienreizes (brokastis, pusdienas, vakariņas, otrās vakariņas).

Brokastīs – putras, 2. brokastīs – dārzeņu salāti, pusdienās – zupa un otrais ēdiens.

**Diēta Nr. 9 II** (II Tipa Cukura diabēta diēta)

Diētu atvasina no pamatdiētas + otrās vakariņas.

*Ieteicamie produkti: a*r zemu glikēmisko indeksu, ēdienu gatavošanas procesā ņemt vērā ietekmi uz glikēmisko indeksu (piem., kartupeļus gatavot cepeškrāsnī, nevis kartupeļu biezputras veidā), pilngraudu produkti, pākšaugi – vismaz 2 reizes nedēļā, plašs dārzeņu klāsts (vismaz 300g dienā), viens auglis dienā, piena produkti ar zemu tauku saturu (vājpiens, vājpiena jogurts, paniņas, vājpiena biezpiens), holesterīna daudzumam jābūt zem 200mg diennaktī, zivis – vismaz 2 reizes nedēļā, liesa gaļa, samazināt tauku daudzumu, īpaši piesātināto un trans - taukskābju daudzumu, priekšroka augu valsts taukiem (olīveļļa, rapšu eļļa) un produktiem ar zemu tauku saturu.

Tā kā ēdienam zemāka enerģētiskā vērtība, lai ēdiens būtu garšīgs un sniegtu sāta sajūtu, jāievērš uzmanība garšvielu lietošanai (dabīgo, bez sāls), ēdiena gatavošanas metodikai un vairāk iekļaut saknes un dārzeņus.

Ēdienu gatavošanas procesā ievērot ietekmi uz glikēmisko indeksu (piem., kartupeļus gatavot cepeškrāsnī, nevis kartupeļu biezputras veidā).

*Aizliegtie produkti:* cepti ēdieni, saldi dzērieni, cukurs, medus, saldie deserti.

Ēdienreizē paredzēto - rupjmaizi, graudu vai kliju maizi, sviestu - izsniedz saskaņā ar ēdienkarti.

Jānodrošina 5 ēdienreizes (brokastis, pusdienas, vakariņas, otrās vakariņas).

Brokastīs – putras, 2. brokastīs – dārzeņu salāti, pusdienās – zupa un otrais ēdiens.

**Diēta Nr. 7** (Hroniska nieru slimība bez dialīzes)

Saudzējoša diēta - pacientiem ar hronisku nieru saslimšanām. Termiski un ķīmiski saudzējoša. Ēdienu tvaicē, vāra. Gatavojot ēdienu, sāli nepievieno, neizmantot gatavos produktus, kuru sastāvā jau ir sāls (siļķes, konservēti produkti u.c.Ēdiens ar samazinātu NaCl, K un fosfora daudzumu. Netiek izmantoti produkti, kas grūti sagremojami un kas izraisa pastiprinātu gāzu veidošanos. 50% no olbaltumvielām jābūt ar augstu bioloģisko vērtību (olas, piena produkti, gaļa, zivis). Tajā pašā laikā jāierobežo olas dzeltenums, gaļa, sieri, piena produkti, kakao, jo satur daudz fosfora. Tauku daudzums jānodrošina pārsvarā ar nepiesātinātām taukskābēm. Lai ierobežotu fosfora daudzumu, izvairīties no pilngraudu produktu, klijas saturošu graudaugu lietošanas, pārsvarā lietot rafinētos ogļhidrātus (baltmaize, rīsi, manna u.c.), izvairīties no pākšaugu lietošanas, ierobežot piena produktu lietošanu.

Ēdienreizē paredzēto - baltmaizi, kliju maizi, sviestu, cukuru - izsniedz saskaņa ar ēdienkarti.

Jānodrošina 4 ēdienreizes (brokastis, pusdienas, vakariņas, otrās vakariņas)

Brokastīs – putras, pusdienās – zupa un otrais ēdiens.

**Diēta Nr. 5** (Saudzējoša pamatdiēta)

Pilnvērtīgs uzturs. Piemērots lielākajai daļai gastroenteroloģisko pacientu, kardioloģiskajiem, uroloģiskiem pacientiem, pēc operācijām, kurās nav skarts gremošanas trakts.

Uzturvērtība tāda pati kā pamatdiētai, bet ēdiens ķīmiski, termiski, mehāniski saudzējošs. Ēdienkarti atvasina no pamatdiētas. Samazināts piesātināto taukskābju daudzums, holesterīns līdz 300 mg/dn, vārāmās sāls daudzums ierobežots.

Netiek lietoti produkti un ēdieni, kas ir grūti sagremojami, kas izraisa gāzu uzkrāšanos gremošana traktā (piemēram, kāposti, pupas, asas mērces). Tiek lietoti dabīgi un svaigi produkti. Netiek lietoti konservi.

Gatavošanas veids – tvaicēšana, vārīšana, konvekcijas metode. Netiek izmantota cepšana uz pannas eļļā.

Ēdienreizē paradzēto - rupjmaizi, kliju maizi, sviestu, cukuru - izsniedz saskaņā ar ēdienkarti.

Jānodrošina 4 ēdienreizes (brokastis, pusdienas, vakariņas, otrās vakariņas).

**Diēta Nr. 4** (Zarnu diēta)

Mehāniski un ķīmiski saudzējoša. Pacientiem ar zarnu iekaisīgām slimībām, hroniska enterīta, enterokolīta pacientiem. Ēdieni tiek gatavoti bez taukiem. Ēdiens – maigas konsistences (sablendēts un/ vai caurberzts), mehāniski un ķīmiski saudzējošs.

*Izmantojamie produkti:*

Baltmaize vai baltmaizes sausiņi, biezputras, kas nav no pilngraudiem (piem., manna, baltie rīsi), makaronu produkti, biezeņzupas, gaļas, kartupeļu, sakņu biezeņi, omlete, skābpiena produkti (bez piedevām) līdz 2 glāzēm dienā, mīksta, labi vārīta vai sautēta gaļa vai zivs, nogatavojušies banāni, tēja. Minimāls laktozes daudzums. Minimāls cukura daudzums.

Jānodrošina 6 ēdienreizes (brokastis, otrās brokastis, pusdienas, launags, vakariņas, otrās vakariņas).

**Diēta Nr. 1** (Pēc operācijas un gastroenteroloģisku saslimšanu diēta “Puššķidrā”)

Lieto pēc operācijām, kurās nav skarts gremošanas trakts vai akūtu gastroenteroloģisku saslimšanu gadījumā. Ēdiens ir termiski un ķīmiski saudzējošs (tvaicēts, vārīts).

Pilnvērtīgs uzturs, ēdienam ir pusšķidra, homogēna konsistence – pusšķidras putras, biezeņzupas, gaļas, sakņu pākšaugu biezeņi, omlete, skābpiena produkti (pusšķidra homogēna biezpiena masa, lakto, kefīrs, paniņas, jogurti ar piedevām/ ar palielinātu olbaltumvielu daudzumu), termiski apstrādātu augļu biezeņi (piem. ābolu). Nedrīkst saturēt rupjas šķiedras, termiski neapstrādātus dārzeņus, augļus, sēklas, riekstus.

Samazināts balastveilu daudzums.

Uzturvielas un enerģētiskā vērtība ēdienreizēm tiek sadalīta fizioloģiski pareizi, brokastīs uzņemot 20-25%, otrajās brokastīs – 5-10%, pusdienās – 30-35%, vakariņās – 15-20%, otrajās vakariņās – 5-10% no dienas normas.

Jānodrošina 6 ēdienreizes (brokastis, otrās brokastis, pusdienas, launags, vakariņas, otrās vakariņas).

**Diēta Nr. 1A** (Šķidrā diēta)

Saudzējoša blenderēta diēta – pacientiem pēc operācijām, un ar košļāšanas vai rīšanas traucējumiem. Ēdiens ir mehāniski, termiski un ķīmiski saudzējošs (tvaicēts, vārīts, blenderēts, caurberzts) - šķidras homogēnas putras, biezeņzupas, gaļas, sakņu biezeņi, auzu tume ar nelielu piena daudzumu (ierobežoti dārzeņi, kuros liels šķiedrvielu daudzums), skābpiena produkti (lakto, kefīrs, paniņas) termiski apstrādātu augļu biezeņi (piem. ābolu). Netiek izmantoti produkti, kas grūti sagremojami, un kas izraisa pastiprinātu gāzu veidošanos (baltiekāposti, pākšaugi), sēklas, graudi, salāti, maize. Nedrīkst saturēt rupjas šķiedras, termiski neapstrādātus dārzeņus, augļus, sēklas, riekstus.

Jānodrošina 6 ēdienreizes (brokastis, otrās brokastis, pusdienas, launags, vakariņas, otrās vakariņas).

**Īslaicīgās ķirurģijas diēta**

Ēdiens ķīmiski, termiski, mehāniski saudzējošs.Netiek lietoti produkti un ēdieni, kas ir grūti sagremojami, kas izraisa gāzu uzkrāšanos gremošana traktā (piemēram, kāposti, pākšaugi, asas mērces). Tiek lietoti dabīgi un svaigi produkti. Netiek lietoti konservi.

Gatavošanas veids – tvaicēšana, vārīšana, konvekcijas metode.

Jānodrošina 1 ēdienreize (biezzupa + veselīgs deserts + jogurts).

**Olbaltumvielu diēta**

Ēdieni tiek atvasināti no saudzējošās diētas ēdieniem. Uzturs ar paaugstinātu kalorāžu un uzturvielu daudzumu. Brīva pagatavošana bez ierobežojumiem ievērojot kalorāžu, olbaltumvielu, tauku un ogļhidrātu attiecību.

Ēdienreizē paredzēto - rupjmaizi, baltmaizi, sviestu, cukuru - izsniedz saskaņā ar ēdienkarti

6 ēdienreizes (brokastis, otrās brokastis, pusdienas, launags, vakariņas, otrās vakariņas).

Brokastīs – putras, pusdienās – zupa un otrais ēdiens, launagā – veselīgs deserts.

**Veģetārā diēta**

Diētu atvasina no pamatdiētas. Lai nodrošinātu pietiekamu olbaltumvielu daudzumu uzturā, dzīvnieku olbaltumvielas aizvieto ar pākšaugiem, riekstiem, sēklām, sojas produktiem, lai nodrošinātu pietiekamu dzelzs līmeni, jālieto citi produkti bez gaļas, kas daudz satur dzelzi: olas, pākšaugi, maize, zaļie dārzeņi, rieksti, žāvēti augļi. Katrā ēdienreizē lietot vienlaicīgi ar dzelzi saturošajiem produktiem arī kādu C vitamīna avotu (piem., apelsīna sula u.c.), tas palīdz dzelzij labāk uzsūkties.

*Aizliegtie produkti:* gaļa, zivis

*Atļautie produkti:* olas, piena produkti

Dienas laikā – rupjmaize, kliju maize, sviests, cukurs.

Jānodrošina 4 ēdienreizes (brokastis, pusdienas, vakariņas, otrās vakariņas).

**Zondes diēta**

Diēta ļoti novājinātiem pacientiem, gadījumos, kad viss nepieciešamais uzturs jāievada caur zondi kuņģī vai tievajās zarnās, arī pie barības vada un kuņģa izejas daļas sašaurinājumiem.

Pilnvērtīgs uzturs, ēdienam ir šķidra konsistence (ēdiens blendēts, caurberzts, šķidrs) – putras, biezeņzupas, gaļas, sakņu pākšaugu biezeņi, omlete, skābpiena produkti, termiski apstrādāti šķidri augļu biezeņi (piem. ābolu).

Nedrīkst saturēt rupjas šķiedras, termiski neapstrādātus dārzeņus, augļus, sēklas, riekstus.

Ēdiens pacientam ir jāievada 3 - 6 ēdienreizēs. Ēdienam jābūt siltam. Pirms un pēc katras ēdināšanas reizes caur zondi jāievada 50,0ml vārīta ūdens vai nesaldinātas tējas.

Jānodrošina 6 ēdienreizes (brokastis, otrās brokastis, pusdienas, launags, vakariņas, otrās vakariņas).

**Bezglutēna diēta**

Pacientiem ar celiakiju (glutēna enteropātiju).

*Aizliegtie produkti:* viss, kas satur vai var saturēt**kviešus, rudzus, miežus, auzas** – milti, putraimi, pārslas, grūbas, klijas, diedzēti graudi, maize, mīklas izstrādājumi, iesals, makaronu izstrādājumi, brokastu pārslas

* saldumi, cepumi (arī prosas, griķu cepumi), kūkas, rieksti šokolādē
* desas, kotletes, zivju pusfabrikāti, zivju kons., ēdieni ar rīvmaizi, mērces ar miltiem, buljona kubiciņi
* kafijas aizstājēji, graudu kafija, graudu etiķis, sojas mērce

*Piesardzīgi (pārbaudīt sastāvu)* - jogurtus, sierus, kausētos sierus (bieži - saistviela glutēns),

 Rokforas sieru, krējuma produkti

*Piesardzīgi (pārbaudīt sastāvu)* *-* gatavos produktus – zupas, desertu, konservus, mērces,

 kartupeļu kroketes, klimpas

* nelietot produktus bez precīzas informācijas.

Nedrīkst gatavošanas procesā būt kopējs maizes dēlis, tosters, uzglabāšanas trauki u.c.

*Atļautie produkti:*

* kukurūza, prosa, griķi, rīsi
* piens, krējums un jogurts ar informāciju, sviests, sieri ar informāciju.
* gaļa, zivis, olas
* kartupeļi, sojas prod., dārzeņi, pākšaugi, augļi,
* augu eļļa, margarīns
* maize no bezglutēnu miltiem vai kukurūzas
* cepumi – rīsu, kukurūzas
* milti – kukurūzas, kartupeļu, rīsu, sojas, konditorejas izstrādājumi no šiem miltiem
* saldie ēdieni – želejas, ievārījumi, medus, šokolāde
* pupiņu kafija, tēja, kakao
* garšvielas
* produkti, kas atzīmēti ar speciālu *Bezglutēna zīmi*

Ēdienreizē paredzētās - sausmaizītes (rīsu, prosas, kukurūzas, griķu, kas nesatur glutēnu), sviestu, cukuru izsniedz saskaņā ar ēdienkarti.

Jānodrošina 4 ēdienreizes (brokastis, pusdienas, vakariņas, otrās vakariņas)

Brokastīs – putras, pusdienās – zupa un otrais ēdiens.

**Bezlaktozes diēta**

Diēta atvasināta no pamatdiētas.

*Aizliegtie produkti:* piens, pienu saturoši produkti, bet tā, kā piens ir viens no kalcija avotiem, nepieciešams diētā lietot citus kalciju saturošus produktus.

*Nevēlamie produkti:*

* piens (govs, aitas, kazas), piena produkti – biezpiens, krējums, jogurts, kefīrs, kausētie sieri, saldējums, sviests u.c.
* maize, kurā ir piens, cepumi, konditorejas izstrādājumi, pankūkas,
* mērces ar krējumu, majonēze,
* desa, aknu pastēte, makaronu izstrādājumi ar piena piedevu.

*Atļautie produkti:*

* piena produkti bez laktozes
* cietie sieri
* rudzu maize, pilngraudu maize, baltmaize – bez piena piedevas
* makaroni bez piena piedevas
* augļi, dārzeņi, zivis, gaļa, pākšaugi, olas, eļļa, cukurs, medus, rieksti

Nedrīkst saturēt rupjas šķiedras, termiski neapstrādātus dārzeņus, augļus, sēklas, riekstus.

Dienas laikā – rupjmaize, kliju maize, cukurs.

Jānodrošina 4 ēdienreizes (brokastis, pusdienas, vakariņas, otrās vakariņas).

**Vispārīgi noteikumi pakalpojuma izpildē:**

* 1. Pakalpojuma līguma termiņa laikā Pasūtītāja pilnvarots pārstāvis var veikt plānotu vai neplānotu kontroli par ēdiena gatavošanas telpas izmantošanu, atbilstoši līguma nosacījumiem un tehniskajā specifikācijā noteiktajām prasībām.
	2. Pakalpojuma sniedzējam jāizstrādā ēdienkartes diētām Nr. 15, Nr. 9 un Īslaicīgās ķirurģijas diētai piedāvājumu četrpadsmit (14) dienām saskaņā ar šo tehnisko specifikāciju, ēdienkartes formu un pievieno piedāvājumam.

*Ēdienkartes forma*

|  |  |  |  |  |
| --- | --- | --- | --- | --- |
| Nr. | Ēdiena nosaukums | 1 porcija gramos/gab. | Uzturvielas (g) | Enerģ.(kcal) |
| Olbaltumvielas | Tauki | Ogļhidrāti |
|  |  |  |  |  |  |  |
| KOPĀ |  |  |  |  |  |

* 1. Pakalpojuma sniedzējs izstrādā un iesniedz detalizētu darba organizācijas (ēdiena gatavošanas un piegādes) aprakstu.
	2. Pakalpojuma sniedzējs ēdiena gatavošanas telpās un transportēšanas laikā ir atbildīgs:
		1. par darba drošības noteikumu ievērošanu ēdināšanas pakalpojuma sniegšanas vietā, saskaņā ar tiesību aktos noteikto;
		2. par sanitārās higiēnas normu un dezinfekcijas pasākumu ievērošanu, dezinsekcijas un deratizācijas veikšanu saskaņā ar tiesību aktos noteikto;
		3. par sadzīves un **par pārtikas** **atkritumu** (t.sk. ēdiena atlieku) savākšanu atkritumu un uzglabāšanu, saskaņā ar tiesību aktos noteikto;
		4. par dezinsekcijas, dezinfekciju un deratizācijas veikšanu, saskaņā ar tiesību aktos noteikto;
		5. par dzeramā ūdens kvalitātes monitoringa nodrošināšanu, saskaņā ar tiesību aktos noteikto;
		6. par paškontroles sistēmu un tās ievērošanu; par personāla medicīnisko pārbaužu veikšana tiesību aktos noteiktajā kārtībā, kā arī personāla personīgās higiēnas ievērošanu;
		7. par gatavo ēdienu porciju sastāvdaļu sarakstu (kalkulāciju) pieejamību Pasūtītāja pārstāvim vai kontrolējošām iestādēm;
		8. par Pārtikas un veterinārā dienesta pārtikas uzņēmuma pārbaudes protokolu kopiju iesniegšanu Pasūtītājam 3 (trīs) darba dienu laikā pēc pārbaudes veikšanas.

***\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU***

**Pielikums Nr.3**

Atklāta konkursa

**„Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”,**

 iepirkuma identifikācijas Nr. VSIA TOS 2022/\_\_K

**FINANŠU PIEDĀVĀJUMA FORMA**

Pretendents

|  |  |  |
| --- | --- | --- |
| **Nosaukums** | **reģistrācijas nr.** | **adrese** |
|  |  |  |

piedāvā sniegt Pasūtītājam Iepirkuma procedūras „Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem” nolikuma un tā Tehniskās specifikācijas prasībām atbilstošu pakalpojumu šādām cenām:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.p.k. | Formul-diētas nosaukums | Vienas dienas pacientu skaits | Viena pacienta vienas dienas ēdināšanas cena euro (bez PVN) | Viena pacienta vienas dienas ēdināšanas cena euro (ar PVN) | Kopējā vienas dienas ēdināšanas cena euro (bez PVN) | Kopējā vienas dienas ēdināšanas cena euro(ar PVN) | Kopējā 3 gadu ēdināšanas cena euro (bez PVN) | Kopējā 3 gadu ēdināšanas cena euro (ar PVN) |
| 1. | **1.diēta – 15.diēta** | **160** |  |  |  |  |  |  |
| 2. | **Ēdināšanas pakalpo-juma sniegšana par atsevišķu papildu samaksu** | **20** |  |  |  |  |  |  |
| **Kopējā piedāvājuma cena euro** **(bez PVN)** |  |  |  |  |  |  |
| **Kopējā piedāvājuma cena euro** **(ar PVN)** |  |  |  |  |  |  |

Apliecinām, ka piedāvātajās cenās ir iekļautas visas nepieciešamās izmaksas, kas saistītas ar ēdiena izgatavošanu un piegādi.

***\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU***

**Pielikums Nr.4**

Atklāta konkursa

**„Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”,**

iepirkuma identifikācijas Nr. VSIA TOS 2022/\_\_K

**Iepirkuma līguma projekts**

Valsts sabiedrība ar ierobežotu atbildību ***“Traumatoloģijas un ortopēdijas slimnīca”***, reģistrācijas Nr. 40003410729, turpmāk saukta Pasūtītājs vai Slimnīca, tās valdes priekšsēdētājas Anitas Vaivodes un valdes locekles Ineses Rantiņas personās, kuras darbojas pamatojoties uz Statūtiem, no vienas puses, un

 \_\_\_\_\_\_\_\_\_\_\_\_\_\_\_\_\_ , reģistrācijas Nr. \_\_\_\_\_\_\_\_\_\_\_\_\_\_, turpmāk – Izpildītājs, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_ pamata, no otras puses, abi kopā turpmāk Līdzēji, pastāvot pilnīgai vienprātībai, bez viltus, maldiem un spaidiem, saskaņā ar Publisko iepirkumu likumu un atklātu konkursu **„Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”**, identifikācijas Nr. VSIA TOS 2022/\_\_K, noslēdza šādu līgumu, turpmāk – Līgums:

1. **Līguma priekšmets**
	1. Pasūtītājs pasūta un apmaksā, bet Izpildītājs saskaņā ar šī Līguma noteikumiem nodrošina gatavā ēdiena piegādi, turpmāk tekstā – Pakalpojums, Pasūtītāja pacientiem, turpmāk tekstā *–* Klienti, saskaņā ar šo Līgumu un tā pielikumiem.
	2. Izpildītājs nodrošina gatavā ēdiena nogādāšanu līdz Slimnīcas nodaļām, un netīro trauku savākšanu no Slimnīcas nodaļām, Rīgā, Duntes ielā 22.
	3. Izpildītājs apņemas nodrošināt Pakalpojumu saskaņā ar Pielikumu Nr. 1 “Ēdināšanas pakalpojumu izmaksas” un Pielikumu Nr. 2 “Tehniskais piedāvājums”, kas ir šī Līguma neatņemamas sastāvdaļas.
	4. Pasūtītājs šajā Līgumā noteiktajā kārtībā un apmērā samaksā Izpildītājam par Klientiem sniegtajiem Pakalpojumiem.
	5. Klientu skaitu Izpildītājam norāda Pasūtītājs šajā Līgumā noteiktajā kārtībā.
	6. Izpildītājs apņemas sniegt Pakalpojumu ar savu darbaspēku, saviem materiāliem un saviem darbarīkiem, kas nepieciešami Pakalpojuma veikšanai, saskaņā ar Līgumu, Līguma pielikumiem un Latvijas Republikā spēkā esošajiem normatīvajiem aktiem.
	7. Pakalpojuma neatbilstību Līguma noteikumiem un kvalitātes prasībām apliecina kontrolējošo institūciju (t.sk., Pārtikas un veterinārā dienesta) dokuments, vai arī Pasūtītāja sastādīts akts, kuru paraksta Pasūtītāja pārstāvis un Izpildītāja pārstāvis.
2. **Gatavā ēdiena pieņemšana – nodošana**
	1. Par gatavā ēdiena piegādes brīdi tiek uzskatīta diena un stunda, kad Izpildītājs nodod Pasūtītāja atbildīgajiem darbiniekiem (bufetniecēm) gatavo ēdienu, kuri paraksta Izpildītāja sagatavotos attiecīgos pieņemšanas – nodošanas aktus.
	2. Ja Izpildītājs noteiktajā termiņā un vietā gatavo ēdienu (visu vai daļu no piegādājamās ēdiena partijas) nav piegādājis un/ vai piegādājis nekvalitatīvu gatavo ēdienu, tad rakstveidā tiek sastādīts defekta akts divos eksemplāros, kurā Pasūtītājs norāda atklātos trūkumus.
	3. Defekta aktu noformē un paraksta Izpildītāja un Pasūtītāja pārstāvji 1 (vienas) darba dienas laikā. Ja Izpildītāja pārstāvji atsakās vai izvairās parakstīt defekta aktu, tas konstatējams ar divu liecinieku parakstiem, kas var būt Pasūtītāja darbinieki.
3. **Izpildītāja pienākumi un tiesības.**
	1. Nodrošināt Klientiem paredzēto Pakalpojumu katru dienu (ieskaitot brīvdienas un svētku dienas), ievērojot Tehniskajā piedāvājumā norādītos piegādes laikus, no Izpildītāja kvalitatīviem pārtikas produktiem, izmantojot savu inventāru un personālu.
	2. Nodrošināt gatavā ēdiena nogādāšanu līdz Klientiem Slimnīcas nodaļās, un netīro trauku savākšana no Slimnīcas nodaļām, Rīgā, Duntes ielā 22.
	3. Nodrošināt vienas porcijas atbilstību iepirkuma procedūras dokumentācijā noteiktajām prasībām, 2012. gada 13. marta Ministru kabineta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” un Tehniskajam piedāvājumam.
	4. Nodrošināt Pakalpojumus atbilstoši Pasūtītāja norādītajai ārstnieciskajai diētai vai citām prasībām tiem Klientiem, kuriem nepieciešama ārsta nozīmētā speciālā ēdināšana.
	5. Nodrošināt ēdienkartes izmaiņas ne retāk kā reizi 7 (septiņās) dienās - no pirmdienas līdz svētdienai. Visas izmaiņas Izpildītāja Diētas/Uztura speciālists saskaņo ar Pasūtītāja kontaktpersonu, kas norādīta Līguma 10.11.punktā.
	6. Nodrošināt individuālo diētu sagatavošanu pēc Pasūtītāja pieprasījuma.
	7. Nodrošināt ēdiena sagatavošanu un piegādi Klientiem atbilstoši Latvijas Republikas normatīvajos aktos noteiktajām sanitārajām, higiēnas un citām pārtikas produktu kvalitātei un ēdināšanas pakalpojumu sniegšanai noteiktajām prasībām. Izpildītājs personīgi un materiāli ir atbildīgs par attiecīgo valsts vai pašvaldību iestāžu atklātajiem pārkāpumiem, kas saistīti ar šo normu ievērošanu.
	8. Ēdienam jābūt tehnoloģiski pareizi sagatavotam un jāievēro šādi principi:
		1. ēdiena gatavošanā primāri izvēlēties svaigus un sezonālus pārtikas produktus;
		2. ēdiena gatavošanā izmanto pārtikas produktus, kas atbilst bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām;
		3. ēdiena gatavošanai izmanto pārtikas produktus, kuri nesatur ģenētiski modificētos organismus, nesastāv no tiem un nav ražoti no tiem;
		4. ēdiena gatavošanai un uzglabāšanai izmanto energoefektīvas un ūdens taupīšanas iespējām atbilstošas virtuves iekārtas;
		5. trauku mazgāšanai lieto videi draudzīgus mazgāšanas līdzekļus;
		6. izmanto videi draudzīgu piegādi, lai samazinātu vides piesārņojumu ar autotransporta izplūdes gāzēm un ceļa infrastruktūras slodzi.
	9. Izsniedzot silto ēdienu, Izpildītājam ir jānodrošina ēdiena temperatūra ne mazāka kā 65°C (pie Klienta - ne mazāka kā 50°C), pārējo ēdienu temperatūra – atbilstoši 2012.gada 13.marta Ministru kabineta noteikumos Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.
	10. Nodrošināt Pakalpojumus pacientiem katru dienu 4 (četras) reizes, vai citādi (atkarībā no pieprasītās diētas nosacījumiem).
	11. Izpildītājs apstiprina, ka ir saņēmis visus nepieciešamos saskaņojumus, lai Izpildītājs varētu uzsākt Pakalpojumu sniegšanu Klientiem.
	12. Nodrošināt atkritumu un ēdienu atlieku izvešanu ar saviem resursiem un aprīkojumu.
	13. Pakalpojumu sniegt saskaņā ar Ministru kabineta 2012.gada 13.marta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” un Latvijas Republikas normatīvo aktu prasībām (vadlīnijas slēgta tipa ēdināšanas uzņēmumiem, Regula Nr. 852/2004 “Par pārtikas preču higiēnu”).
	14. Būt atbildīgam par:
		1. darba drošības noteikumu ievērošanu Pakalpojuma sniegšanas vietā, saskaņā ar tiesību aktos noteikto;
		2. atkritumu un ēdienu atlieku savākšanu un uzglabāšanu, saskaņā ar tiesību aktos noteikto;
		3. dezinsekcijas, dezinfekcijas un deratizācijas veikšanu, saskaņā ar tiesību aktos noteikto;
		4. dzeramā ūdens kvalitātes monitoringa nodrošināšanu, saskaņā ar tiesību aktos noteikto;
		5. paškontroles sistēmu un tās ievērošanu;
		6. gatavo ēdienu porciju sastāvdaļu sarakstu (kalkulāciju) pieejamību Pasūtītāja pārstāvim vai kontrolējošām instancēm;
	15. Nodrošināt Pakalpojuma sniegšanai nepieciešamās tehnoloģiskās iekārtas, atbilstoši normatīvo aktu un Pārtikas un veterinārā dienesta izvirzītajām prasībām.
	16. Izpildītājam ir pienākums ne vēlāk kā 5 (piecu) darba dienu laikā pēc Līguma abpusējas parakstīšanas, bet ne vēlāk kā pirms Pakalpojuma uzsākšanas, iesniegt Pasūtītājam dokumentus, kas apliecina Izpildītāja civiltiesiskās atbildības apdrošināšanu par sniegtajiem Pakalpojumiem un saražoto/izplatīto produkciju gadījumos, ja pret Izpildītāju saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai (atbildības limitam, ko zaudējumu gadījumā apdrošināšanas kompānija izmaksās Pasūtītājam, visā Līguma darbības laikā jābūt ne mazākam kā 450 000 euro un atbildības limitu ne mazāku kā EUR 200 000,00 par katru gadījumu), iesniedzot apdrošināšanas polisi, kā arī dokumentu, kas apliecina apdrošināšanas prēmijas apmaksu. Izpildītāja civiltiesiskās atbildības apdrošināšanas polisē kā trešajai personai ir jābūt minētai VSIA “Traumatoloģijas un ortopēdijas slimnīca”. Polise jāuztur spēkā visā Līguma darbības laikā.
	17. Ja Izpildītāja iesniegtajai apdrošināšanas polisei Līguma darbības laikā beidzas termiņš, Izpildītājs iesniedz Pasūtītajam jaunus tāda paša veida un satura Līguma 3.16.punktā noteiktos dokumentus ne vēlāk kā 10 (desmit) darba dienas pirms iepriekšējās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus.
	18. veikt citus Tehniskajā specifikācijā noteiktos pienākumus.
	19. Iesniegt Pasūtītājam ražotāju un audzētāju sarakstu, norādot to kontaktinformāciju, un ar ražotāju vai audzētāju noslēgtu līgumu par sadarbību ar attiecīgo pakalpojuma sniedzēju ēdināšanas pakalpojuma līguma izpildē (gadījumā, ja Izpildītājs pats nav bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecībā uz produktiem, kas tiek izmantoti ēdināšanas pakalpojuma sniegšanā un atbilst minētajām prasībām).
	20. Saskaņot ar Pasūtītāju piegādes transporta iebraukšanu Pasūtītāja teritorijā un izbraukšanu no tās, kas saistīta ar Pakalpojuma nodrošināšanu.
	21. Nodrošināt pasniegšanas dienā svaigi pagatavotu ēdienu no dabīgiem, neapstrādātiem pārtikas produktiem (piemēram, gaļa, zivis, olas, graudaugi, augļi, dārzeņi, kartupeļi), kas nav ģenētiski modificēti, nesatur ģenētiski modificētus organismus un nesastāv no tiem, kā arī papildus iekļaut uzturā arī apstrādātus un pārstrādātus pārtikas produktus (piemēram, maizi, jogurtu, sieru, gaļas produktus), kas nesatur ģenētiski modificētus organismus, nesastāv no tiem un nav no tiem ražoti, kam nav pievienoti aromatizētāji un pārtikas piedevas, kas noteiktas Ministru kabineta 13.03.2012. noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.
4. **Pasūtītāja pienākumi un tiesības.**
	1. Pakalpojums sniedzams saskaņā ar Pasūtītāja ēdiena pieprasījuma formu katrai ēdienreizei, ko iesniedz Pasūtītāja kontaktpersona, piesakot nākamajai dienai nepieciešamo porciju skaitu Izpildītāja kontaktpersonai līdz plkst. 16.00, kā arī saskaņotā laikā iesniedzot korekcijas.
	2. Šajā Līgumā noteiktajā kārtībā un normatīvajos aktos noteiktā apmērā samaksāt Izpildītājam par iepriekšējā mēnesī Klientiem faktiski sniegtajiem Pakalpojumiem.
	3. Nodrošināt, ka Izpildītāja Pakalpojuma uzraudzību veic Pasūtītāja kontaktpersona, kas kontrolē ēdienkaršu atbilstību izvirzītajām prasībām, ēdiena atbilstību ēdienkartei. Pasūtītājam ir tiesības veikt pārbaudes, izmantojot verificētus palīglīdzekļus.
	4. Pasūtītājam ir tiesības papildus Izpildītāja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes.
	5. Pasūtītājam ir tiesības vērsties ar regresa prasību pret Izpildītāju, ja tā vainas dēļ valsts vai pašvaldības atbildīgās institūcijas ir konstatējušas pārkāpumus, kas saistīti ar Pakalpojuma sniegšanu, un sodījušas Pasūtītāju.
	6. Pasūtītājs ir tiesīgs jebkurā laikā pārbaudīt šajā Līgumā noteikto Izpildītāja saistību izpildi personīgi vai pieaicinot speciālistus un ekspertus, pieprasīt un saņemt no Izpildītāja ar pasūtījuma izpildi saistītos dokumentus vai to kopijas.
	7. Pieprasīt no Izpildītāja paskaidrojumus par Pakalpojuma sniegšanas gaitu, pārtikas piegādes, uzglabāšanas, sagatavošanas un pasniegšanas kārtību un Līguma nosacījumu iespējamajiem pārkāpumiem.
5. **Pakalpojuma cena**
	1. Maksa par Pakalpojumu sniegšanu Klientiem tiek noteikta saskaņā ar Līguma pielikumu Nr.1.
	2. Izpildītājs visā Līguma darbības laikā nav tiesīgs vienpusēji izmainīt sava iesniegtā piedāvājuma cenu, kura norādīta Līguma pielikumā Nr. 1.
	3. Pusēm rakstiski vienojoties, vienu reizi 12 mēnešu periodā, bet ne ātrāk kā 12 mēnešus pēc Līguma noslēgšanas, ir tiesības grozīt finanšu piedāvājumā norādītās vienību cenas, bet ne vairāk kā 15% (piecpadsmit procentu) apmērā no iepirkuma finanšu piedāvājumā norādītajām vienību cenām.
	4. Līguma kopējā summa ir \_\_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_) bez Pievienotā vērtības nodokļa, turpmāk – PVN, par **36 (trīsdesmit sešiem) mēnešiem**.
	5. Līguma summā ir iekļautas visas izmaksas, kas saistītas ar Pakalpojumu pilnīgu un kvalitatīvu izpildi saskaņā ar Latvijas Republikā spēkā esošajos normatīvajos aktos, Līgumā un tā pielikumos noteiktajām prasībām, tai skaitā visi materiāli, transporta izmaksas, nodokļi, nodevas un jebkuri citi izdevumi, kas rodas Piegādātājam sakarā ar Pakalpojumu sniegšanu Pasūtītājam. Pasūtītājam nav pienākuma veikt nekādus citus papildu maksājumus.
6. **Pakalpojuma uzskaites un norēķinu kārtība**
	1. Pakalpojumu uzskaites dokuments ir Pasūtītāja kontaktpersonas katru dienu parakstīta uzskaites lapa par Klientu, kas reāli ir saņēmuši ēdināšanas pakalpojumu, ēdienreižu skaitu (ņemot vērā Klientiem piemēroto diētu). Šajā punktā minētais dokuments tiek sagatavots 2 (divos) eksemplāros un tā oriģināli glabājas pie Izpildītāja un Pasūtītāja.
	2. Atskaites perioda beigās Izpildītājs, pamatojoties uz šī Līguma 6.1. punktā minēto dokumentu, norāda Klientiem sniegto reālo ēdināšanas pakalpojuma skaitu atskaites periodā, kuru ar parakstu un zīmogu par katru stacionāru atsevišķi apstiprina Pasūtītājs.
	3. Par iepriekšējā mēnesī sniegtajiem Pakalpojumiem Izpildītājs izraksta rēķinu, kurā norāda kopējo sniegto ēdināšanas pakalpojumu skaitu un maksu par sniegtajiem ēdināšanas pakalpojumiem (ieskaitot visus Latvijas Republikas normatīvajos aktos noteiktos nodokļus), kas Pasūtītājam jāsamaksā saskaņā ar Līguma pielikumu Nr.1.
	4. Rēķinus par iepriekšējā mēnesī sniegtajiem Pakalpojumiem Pasūtītājs apmaksā 35 (trīsdesmit piecu) dienu laikā no rēķina saņemšanas dienas, pie nosacījuma, ka Izpildītājs ir iesniedzis Pasūtītājam atskaiti par sniegto ēdināšanas pakalpojumu skaitu, un starp Pusēm nav strīda par ēdināšanas pakalpojumu kvalitāti vai apjomu.
	5. Gadījumos, ja starp Pasūtītāju un Izpildītāju rodas strīds par iepriekšējā mēnesī sniegto Pakalpojumu summu vai skaitu, Pasūtītājs šī Līguma 6.4. punktā noteiktajā kārtībā un termiņos, pārskaita Izpildītājam ēdināšanas pakalpojumu summas daļu, kuru tas neapstrīd.
	6. Pakalpojuma summas daļu, par kuru radies strīds, Pasūtītājs pārskaita Izpildītājam 5 (piecu) darba dienu laikā no dienas, kad strīdīgajā jautājumā starp Pusēm panākta rakstiska vienošanās.
7. **Nepārvarama vara**
	1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Puses nevar paredzēt Līguma slēgšanas brīdī, un pārvarēt vai novērst (turpmāk – nepārvaramas varas apstākļi).
8. **Pušu atbildība un sankcijas**
	1. Pasūtītājs un Izpildītājs ir atbildīgi par šī Līguma neizpildīšanu vai nepienācīgu pildīšanu saskaņā ar Latvijas Republikas spēkā esošajiem normatīvajiem aktiem.
	2. Gadījumā, ja Pasūtītājs neievēro šajā Līgumā paredzētos maksāšanas termiņus, Izpildītājam ir tiesības prasīt no Pasūtītāja līgumsodu 0,1% (nulle komats viena procenta) apmērā no laikā neapmaksātās summas par katru nokavēto dienu, bet ne vairāk kā 10% (desmit) procentus no laikā neapmaksātās summas.
	3. Gadījumā, ja Izpildītājs aizkavē Līguma izpildes uzsākšanu vai Pakalpojuma sniegšanas uzsākšanu, tad Pasūtītājam ir tiesības prasīt no Izpildītāja līgumsodu 0,1% (nulle komats viena procenta) apmērā no kopējās Līguma summas par katru nokavēto dienu, bet ne vairāk kā 10% (desmit) procentus no kopējās Līguma summas.
	4. Ja Izpildītājs neveic gatavā ēdiena piegādi vai arī nesniedz kvalitatīvu ēdināšanas pakalpojumu, Pasūtītājs ir tiesīgs iepirkt to citur, ieturot no Izpildītāja izmaksājamās atlīdzības zaudējumus, kas radušies, iepērkot ēdināšanas pakalpojumu citur.
	5. Ja Izpildītājs savu darbinieku vainas dēļ nav veicis Līgumā noteikto pakalpojumu vai ir sniedzis nekvalitatīvu pakalpojumu un/ vai kādā citā veidā pārkāpis gatavā ēdiena piegādes noteikumus, tad tas maksā Pasūtītājam vienreizēju līgumsodu EUR 300,00 apmērā par katru pārkāpumu, kurš konstatēts un fiksēts ar defekta aktu.
9. **Konfidencialitātes noteikumi**
	1. Izpildītājs apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
	2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejamā informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Pasūtītājs, parakstot Līgumu, piešķir Izpildītājam tiesības pieprasīt un saņemt no trešajām personām Pasūtītāja datus tādā apjomā, kā tas ir nepieciešams Līguma izpildei.
	6. Pasūtītāja personas datus Izpildītājs ir tiesīgs apstrādāt ar mērķi realizēt Līgumu, piedāvāt un sniegt pakalpojumus, realizēt un aizsargāt Izpildītāja tiesības un tiesiskās intereses Līguma saistību izpildei, izpildīt normatīvajos aktos noteiktos pienākumus.
	7. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur personas datus (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu datu apstrādei, tā apņemas datus apstrādāt atbilstoši spēkā esošajiem normatīvajiem aktiem un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi, izpildītu normatīvo aktu prasības vai realizētu citas leģitīmas attiecīgās Puses intereses.
	8. Puse, kura nodod kādas personas datus otrai Pusei, apņemas informēt šo personu (piemēram, kura norādīta kā kontaktpersona vai pārstāvis) par:
		1. to, ka tās personas dati ir tikuši apstrādāti;
		2. otras Puses nosaukumu, kontaktinformāciju un mērķiem, kādiem nodotie dati varētu tikt izmantoti, t.i., Līguma saistību izpildei vai leģitīmu interešu realizēšanai;
		3. iespēju vērsties pie attiecīgās Puses, lai iegūtu papildu informāciju vai realizētu savas kā datu subjekta tiesības.
	9. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
10. **Citi noteikumi**
	1. Līgums stājas spēkā abpusējas parakstīšanas brīdī un ir spēkā līdz pilnīgai Pušu saistību izpildei. Pakalpojuma sniegšanas termiņš ir **36 (trīsdesmit seši) mēneši** vai līdz brīdim, kad Līguma summa ir iztērēta, atkarībā no tā, kurš nosacījums iestājas pirmais.
	2. Gadījumā, ja pirmais iestājas Līguma 10.1.punktā noteiktais termiņš un 5.4.punktā Līguma summa vēl nav iztērēta, tad pusēm rakstiski vienojoties ir tiesības pagarināt Līgumu līdz Līguma summas iztērēšanai vai līdz jauna iepirkuma līguma noslēgšanai par Līguma priekšmetu.
	3. Gadījumā, ja 5.4.punktā noteiktā Līguma summa tiek iztērēta pirms 10.1.punktā noteiktā termiņa beigām, tad pusēm rakstiski vienojoties ir tiesības palielināt Līguma summu par 30% (trīsdesmit procentiem).
	4. Puses ir tiesīgas izbeigt Līgumu rakstiski par to vienojoties.
	5. Ja Pasūtītājam nav nepieciešama Pakalpojumu saņemšana no Izpildītāja, tad Pasūtītājs ir tiesīgs vienpusēji izbeigt šo Līgumu par to rakstiski paziņojot Izpildītājam 60 (sešdesmit) kalendārās dienas iepriekš, neatlīdzinot nekādus Izpildītāja zaudējumus. Savukārt, ja Līguma izbeigšanas pamatā ir īpašuma valdītāja (Latvijas Republikas Veselības ministrijas) iniciatīva, tad Pasūtītājs var izbeigt Līgumu par to paziņojot Izpildītājam 7 (septiņas) kalendārās dienas iepriekš, neatlīdzinot nekādus Izpildītāja zaudējumus.
	6. Izpildītājs un Pasūtītājs ir tiesīgi vienpusēji izbeigt Līgumu pirms termiņa, par to rakstiski paziņojot otrai Pusei, šādos gadījumos:
		1. ja tiesā pret Izpildītāju ir iesniegts maksātnespējas procesa pieteikums;
		2. ja ir apturēta vai izbeigta Izpildītāja komercdarbība vai kāds no tās pamatvirzieniem, kā rezultātā var kļūt neiespējama Līguma izpilde.
	7. Pasūtītājs ir tiesīgs vienpusēji izbeigt Līgumu, nosūtot Izpildītājam rakstisku paziņojumu, neatlīdzinot nekādus Izpildītāja zaudējumus, šādos gadījumos:
		1. Pasūtītājs vismaz 3 (trīs) reizes ir sastādījis aktus par Līguma saistību neizpildi vai nepienācīgu izpildi;
		2. ja šajā Līgumā ietverto Pasūtītāja saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumus, kuru nodrošināšanai noslēgts šis Līgums, vai arī veic šo funkciju vai uzdevumus samazinātā apjomā;
		3. Pasūtītājam ir zudusi nepieciešamība saņemt Pakalpojumus;
		4. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma.
		5. Sankciju likumā noteiktos gadījumos.
	8. Izpildītājam nav tiesību nodot Līguma saistību izpildi trešajām personām bez pasūtītāja iepriekšējas rakstiskas piekrišanas.
	9. Pasūtītājam ir tiesības nekavējoties vienpusēji izbeigt Līgumu bez jebkāda zaudējumu atlīdzības pienākuma, ja Izpildītājs nav iesniedzis Pasūtītājam Līguma 3.16.punktā noteiktos dokumentus Līgumā noteiktajā termiņā.
	10. Strīdus, kas radušies Līguma izpildes gaitā, puses cenšas atrisināt savstarpējas vienošanās ceļā. Bet, ja puses vienošanos nepanāk, strīdu izskata tiesā, normatīvajos aktos noteiktajā kārtībā.
	11. Visi Līguma grozījumi un papildinājumi stājas spēkā tikai pēc to noformēšanas rakstiski un abpusējas parakstīšanas, un tiek uzskatīti par šī Līguma neatņemamu sastāvdaļu.
	12. Ja tiek mainīts Puses nosaukums, amatpersonas, norēķinu konti, adrese vai citi rekvizīti, kā arī, iestājoties apstākļiem, kas būtiski varētu ietekmēt šī Līguma izpildi, Puses apņemas ne vēlāk kā 5 (piecu) dienu laikā paziņot viena otrai par notikušajām izmaiņām un apstākļiem šī Līguma noteiktajā kārtībā.
	13. Kontaktpersona no Pasūtītāja puses ir – Ilze Ortveina, mob. tālr. 28657398, e-pasts: ilze.ortveina@tos.lv.
	14. Kontaktpersona no Izpildītāja puses - \_\_\_\_\_\_\_\_, tālrunis \_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
	15. Puses apņemas nodrošināt konfidencialitātes ievērošanu no savu darbinieku puses.
	16. Šim Līgumam pievienotie pielikumi ir šī Līguma neatņemamas sastāvdaļas:
	17. Līgums sagatavots uz \_\_\_ (\_\_\_\_) lapām kopā ar pielikumiem un parakstīts divos identiskos eksemplāros, no kuriem viens atrodas pie Pasūtītāja, bet otrs pie Izpildītāja un abiem ir vienāds juridisks spēks.

Pielikumā:

1. Pielikums Nr. 1 – Ēdināšanas pakalpojumu izmaksas.
2. Pielikums Nr. 2 – Tehniskais piedāvājums.

**pušu paraksti un juridiskās adreses**

|  |  |
| --- | --- |
| PASŪTĪTĀJS:Valsts sabiedrība ar ierobežotu atbildību “Traumatoloģijas un ortopēdijas slimnīca”Reģ. Nr. 40003410729Duntes iela 22, Rīga, LV-1005 Tālrunis +37167399300, e-pasts: tos@tos.lv „Swedbank” AS, Konta Nr. LV92HABA0551009437916Kods: HABALV22 | IZPILDĪTĀJS: |
| \_\_\_\_\_\_\_\_\_\_\_\_\_\_\_\_\_\_\_\_\_ Valdes priekšsēdētāja Anita Vaivode \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Inese Rantiņa |  \_\_\_\_\_\_\_\_\_\_\_\_\_\_\_\_\_\_\_\_\_\_   |

**Pielikums Nr. 5**

**APLIECINĀJUM****I**

1. **Pretendenta apliecinājums par pieredzi**

Apliecinām, ka mums ir pieredze \_\_\_\_\_\_\_\_\_\_\_\_\_\_\_\_\_\_\_\_ iepriekšējo \_\_ (\_\_\_\_\_\_\_) gadu laikā līdz piedāvājuma iesniegšanas dienai:

|  |  |  |  |  |
| --- | --- | --- | --- | --- |
| Nr.p.k. | Pakalpojuma apraksts | Pakalpojuma sniegšanas periods | Summa EUR (bez PVN) | Pakalpojuma saņēmējs, kontaktpersona, tālrunis |
|  |  |  |  |  |
|  |  |  |  |  |
| Summa kopā (jābūt vienādai vai lielākai nekā piedāvātajai līgumcenai) |  |

1. **Līguma izpildē piesaistīto speciālistu saraksts**

| Nr.p.k | Speciālists | Vārds Uzvārds | Sertifikāta/Diploma Nr. un derīguma datums | Lpp., kurā atrodas sertifikāts/diploms, ja informācija nav pieejama publiskā reģistrā |
| --- | --- | --- | --- | --- |
|  |  |  |  |  |

1. **Līguma izpildē piesaistīto speciālistu apliecinājums par gatavību piedalīties atklāta konkursa “Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”, ID Nr. VSIA TOS 2022/\_\_K (turpmāk – Atklāts konkurss) izpildē.**

*Atbilstoši atklāta konkursa prasībām „speciālists ir darba tiesiskās attiecībās ar Pretendentu* ***vai*** *ir parakstījis apliecinājumu par dalību slēdzama līguma izpildē”*

Es, \_\_\_\_\_\_\_\_\_\_\_\_\_ (*norāda vārdu, uzvārdu*), apakšā parakstījies, apliecinu, ka apņemos strādāt Atklāta konkursa ietvaros noslēgta līguma izpildē kā \_\_\_\_\_\_\_\_\_\_\_\_\_\_\_\_\_\_\_\_\_ (*norāda speciālista nosaukumu*), atbilstoši Atklāta konkursa nolikuma nosacījumiem, ja \_\_\_\_\_\_\_\_\_\_\_\_\_\_(Pretendenta nosaukums) tiks piešķirtas tiesības slēgt līgumu par \_\_\_\_\_\_\_. Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt Atklāta konkursa laikā.

Ar šo uzņemos pilnu atbildību par apliecinājumā ietverto ziņu patiesumu un atbilstību faktiskajai situācijai.

Vārds, uzvārds:

Amats:

Datums:

**Pielikums Nr.6**

Atklāta konkursa

**„Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”,**

iepirkuma identifikācijas Nr. VSIA TOS 2022/\_\_K

**APLIECINĀJUMS**

*(atbilstoši Nolikuma Pielikuma Nr.2 1.28.punkta prasībām)*

Ar šo Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(nosaukums, reģ. Nr.), apliecina, ka līguma izpildes laikā pakalpojuma sniedzējs ēdiena gatavošanas telpās un transportēšanas laikā ir atbildīgs:

1. par darba drošības noteikumu ievērošanu ēdināšanas pakalpojuma sniegšanas vietā, saskaņā ar tiesību aktos noteikto;
2. par sanitārās higiēnas normu un dezinfekcijas pasākumu ievērošanu, dezinsekcijas un deratizācijas veikšanu saskaņā ar tiesību aktos noteikto;
3. par sadzīves un par pārtikas atkritumu (t.sk. ēdiena atlieku) savākšanu atkritumu un uzglabāšanu, saskaņā ar tiesību aktos noteikto;
4. par dezinsekcijas, dezinfekciju un deratizācijas veikšanu, saskaņā ar tiesību aktos noteikto;
5. par dzeramā ūdens kvalitātes monitoringa nodrošināšanu, saskaņā ar tiesību aktos noteikto;
6. par paškontroles sistēmu un tās ievērošanu; par personāla medicīnisko pārbaužu veikšana tiesību aktos noteiktajā kārtībā, kā arī personāla personīgās higiēnas ievērošanu;
7. par gatavo ēdienu porciju sastāvdaļu sarakstu (kalkulāciju) pieejamību Pasūtītāja pārstāvim vai kontrolējošām iestādēm;
8. par Pārtikas un veterinārā dienesta pārtikas uzņēmuma pārbaudes protokolu kopiju iesniegšanu Pasūtītājam 3 (trīs) darba dienu laikā pēc pārbaudes veikšanas.

Vārds, uzvārds:

Amats:

***\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU***

**Pielikums Nr.7**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Pasūtītāja nosaukums/

**Apliecinājums par neatkarīgi izstrādātu piedāvājumu**

Ar šo, sniedzot izsmeļošu un patiesu informāciju, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *Pretendenta nosaukums, reģ. Nr.*

(turpmāk – Pretendents) attiecībā uz VSIA “Traumatoloģijas un ortopēdijas slimnīca”, reģistrācijas Nr. 40003410729, Rīgā, Duntes iela 22, atklāto konkursu **“Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”** (iepirkuma identifikācijas Nr. VSIA TOS 2022/\_\_K*)* (turpmāk – iepirkuma procedūra)apliecina, ka:

**1.** Pretendents ir iepazinies un piekrīt šī apliecinājuma saturam.

**2.** Pretendents apzinās, ka var tikt izslēgts no dalības iepirkuma procedūrā, ja atklāsies, ka šis apliecinājums jebkādā veidā nav izsmeļošs un patiess.

**3.** Pretendents ir pilnvarojiskatru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

**4.** Pretendents informē, ka (***pēc vajadzības, atzīmējiet*** *vienu no turpmāk minētajiem*):

|  |  |
| --- | --- |
| ☐ | 4.1. ir iesniedzis piedāvājumu neatkarīgi no konkurentiem[[7]](#footnote-7) un bez konsultācijām, līgumiem vai vienošanām, vai cita veida saziņas ar konkurentiem; |
| ☐ | 4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu. |

**5.** Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

5.4. tādu piedāvājuma iesniegšanu, kas neatbilst iepirkuma prasībām;

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

**6.** Pretendentsnav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

**7.** Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums[[8]](#footnote-8) paredz uz 12 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas[[9]](#footnote-9) ietvaros ir sadarbojies ar to, no naudas soda vai naudas sodu samazinājusi.

***(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)***

Pielikums

**Informācija par Pretendenta saziņu ar konkurentiem saistībā ar konkrēto iepirkumu**

|  |  |  |
| --- | --- | --- |
| **Nr.** | **Uzņēmums – konkurents, ar kuru ir bijusi saziņa** | **Saziņas veids, mērķis, raksturs un saturs** |
|  | [Komersanta nosaukums, reģ. Nr.] |  |
|  |  |  |

***\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU***

1. Informāciju par to, kā ieinteresētais pretendents var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)
2. BL – bioloģiskā lauksaimniecība [↑](#footnote-ref-2)
3. NPKS – nacionālās pārtikas kvalitātes shēma [↑](#footnote-ref-3)
4. LPIA – lauksaimniecības produktu integrācijas audzēšanas prasības [↑](#footnote-ref-4)
5. Ministru kabineta 2017.gada 28.februāra noteikumi Nr.107 “Iepirkuma procedūru un metu konkursu norises kārtība” [↑](#footnote-ref-5)
6. <https://www.iub.gov.lv/sites/default/files/upload/skaidrojums_mazajie_videjie_uzn.pdf>. [↑](#footnote-ref-6)
7. Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:

1) iesniedz piedāvājumu šim konkursam;

2) ņemot vērā tās kvalifikāciju, spējas vai pieredzi, kā arī piedāvāto pakalpojumu, varētu iesniegt piedāvājumu šim konkursam. [↑](#footnote-ref-7)
8. Publisko iepirkumu likuma 42. panta pirmās daļas 6.punkts un otrās daļas 2.punkts. [↑](#footnote-ref-8)
9. Programma, kuras ietvaros uzņēmumam, kas ir vai bija iesaistīts kartelī, Ministru kabineta 29.09.2008. noteikumos Nr.796 *„Kārtība, kādā nosakāms naudas sods par Konkurences likuma 11.panta pirmajā daļā un 13.pantā paredzētajiem pārkāpumiem”* noteiktajā kārtībā piešķir pilnīgu atbrīvojumu no naudas soda par to, ka tas pirmais brīvprātīgi iesniedz pierādījumus par šo pārkāpumu Konkurences padomei, vai naudas soda samazinājumu par sadarbību ar Konkurences padomi pārkāpuma atklāšanā, ja pilnīgs atbrīvojums no naudas soda nav pieejams. [↑](#footnote-ref-9)